שיחת ויקיפדיה:מדריך לעיצוב דפים/יישובים

message: אתכבד לפתוח.רעיון מבורך ונצרך, הערה קטנה: אתה מדגיש חזור והדגש שלא לקשר לויקיפדיות זרות. זה דבר די נצרך ומועיל, ועיקר ההדגשה צריכה להיות שזה לא ייעשה בתוך הטקסט אלא במקרי הצורך בהפנייה מהערת שוליים. זה יכול לתרום לעורכים עתידיים שיתקלו בעיר שאין לה ערך ויחליטו לערוך אותו. ביקורת - שיחה 10:26, 28 בינואר 2014 (IST)
replies: text: ראשית זה כתוב פעם אחת (בפסקה ערים תאומות), אם זה כתוב במקום אחר אשמח שפתנה אותי לאותו מופע. שנית, המדריך בא לתת כללים למצב הקיים לשם האחידות. הרעיון שלך טוב אך לדעתי לא נדרש וזה גם לא מה שקורה. הסיבה שמוסיפים שם הוא שאם התעתיק העברי לא מדויק אז ניתן בעתיד, לאחר שהערך יכתב, לאתר את המופעים במהרה (חיפוש השם הלועזי) וכך לתקן את כל המופעים. הקישור לוויקיפדיה זרה אינו רצוי ואינו מקובל בעיקר כדי לדרבן כותבים לכתוב ערכים אדומים. הרי מי שמבין אנגלית יפנה לערך האנגלי ויקבל שם את המידע שהוא רוצה בלי הצורך לכתוב את הערך בעברית, ומי שלא מבין אנגלית לא יקבל את המידע כלל. יונה ב. - שיחה 10:47, 28 בינואר 2014 (IST)
replies: text: :נקודות נוספות...הפניות: "אין ליצור הפניה משם היישוב באנגלית או בשפת המקור אלא רק בתעתיקים אחרים בעברית". לא לזה הכוונה? - לפעמים קשה לאתר את הכתיב האנגלי שאינו מופיע בערך (הרי מדובר בעיר אחרת שהוזכרה), כך שיש בכך תועלת גם אם לא יגרום הדבר להכחלה. יתר על כן, פעמים והעורך המבין אנגלית פונה לויקי' האנגלית ומוצא שם ערך מעניין, וזה גורם לו לרצות לתרגמו. ביקורת - שיחה 11:17, 28 בינואר 2014 (IST)
replies: text: ::כתיבת הפניה בשם באנגלית או בשפת מקום לא מקובלת בכלל ולא קיימת בוויקיפדיה ♠ גיל כ. (שיחה) ♠  11:46, 28 בינואר 2014 (IST)
עוד הערה: תבנית עיר היא תבנית מאוד גדולה (בד"כ) עם כל השדות והתמונות/מפות. בעוד שברוב המקרים אפשר להשתמש בה וזה מסתדר עם הערך, יש ערכים שהם מטבעם קצרים (כפרים זעירים וכו') ולעולם לא יתרחבו למשהו הרבה יותר גדול, או שיש תבניות אחרות שרלוונטיות לגביהן. אין מקום לדרישה גורפת להשתמש בתבנית הזאת, ומעולם לא היה תקדים שחייבנו להשתמש בתבנית מסוימת ולא באחרת. קוריצה • לול התרנגולות • אהמ • המורשת העולמית. פשוט עולמית! 14:21, 28 בינואר 2014 (IST)

text: דף זה אמור לשמר כמדריך לכתיבת ערכים והוא לא מחייב אף אחד. זה דומה לויקיפדיה:מדריך לעיצוב דפים (בעלי חיים) אומנם מופיע שם על עצים טקסונומיים אך ברוב הערכים לא מופיעים עצים כאלו כלל. מדובר כאמור על מדריך ולא על צורה מחייבת. יונה ב. - שיחה 17:50, 28 בינואר 2014 (IST)
replies: text: :ברור לי שכוונותיך טובות (והתוצאה בהחלט מרשימה), אבל כדי להימנע מכל מיני ויכוחים טכנוקרטיים בעתיד אני ממליץ להשתמש בנוסח מעט מסויג כדי שלא יווצר רושם שהדבר מחויב באופן גורף על פי הכללים המוצעים. קוריצה • לול התרנגולות • אהמ • המורשת העולמית. פשוט עולמית! 19:51, 28 בינואר 2014 (IST)
replies: text: ::ראיתי שאחרים גם ערכו אז הכנסתי את השינוי הקטן (זה כל מה שרציתי לשנות), ואני מקווה שזה בסדר. סך הכל, ממילא ברוב המקרים זה לא יהיה רלוונטי. כשמנסחים מדיניות או קווים מנחים תמיד צריך להשאיר פתח לשיקול דעת. קוריצה • לול התרנגולות • אהמ • המורשת העולמית. פשוט עולמית! 15:34, 29 בינואר 2014 (IST)
replies: text: :::טוב עשית ששינית. הדף נועד בעיקר למי שלא ערך ערכי ערים ורוצה להתחיל אז חוץ מלהסתכל בערכים קיימים שונים שלא ברור האם הם כתובים כראוי או לא, יהיה הדף הזה שירכז מה צריך להופיע וכן קישורים לתבניות השונות. זה המהות שאני רואה במדריך זה ובמדריכים השונים שכבר קיימים. כמובן שדף זה אינו מהווה מדיניות. יונה ב. - שיחה - הבה נכחילה 18:08, 29 בינואר 2014 (IST)
thread_title:  הערות 

message: אני לא בטוח שזה המקום, אבל מכיון שאתה עוסק בזה, אולי תדע אם עלה רעיון כזה בעבר, ואם לאו, אולי צריך להעלותו במזנון: ישנם פרמטרים מסויימים שאינם תלויי שפה בתבניות הערים: מספר התושבים, שטח מוניציפלי ואולי עוד שאיני זוכר. למעשה, קיים פער ברמת העדכון של נתונים אלו בין הויקיפדיות. בדרך כלל הויקיפדיה המקומית יותר מעודכנת. דומני שדובר או בוצע קישור של חלק מהנתונים למאגר ממשלתי או משהו דומה, של נתונים סטטיסטיים ישראלים, כך שלא יצטרכו לשנות ידנית בכל ערך בפני עצמו. אולי אני טועה. מכל מקום, הצעתי היא, ליצור בתבנית בפרמטרים אלו קישור לויקינתונים, ושם יוזנו הנתונים. כך שכל הויקיפדיות יהיו מתואמות ומעודכנות במקביל. משום מה זכור לי שראיתי רעיון כזה באיזה מקום, ואני לא מצליח להיזכר/למצוא היכן. ביקורת - שיחה 00:14, 29 בינואר 2014 (IST)
replies: text: הרעיון שלך לקישור לויקינתונים הוא מה שאמור לקרוא אך כרגע זה לא קיים בוויקינתונים (נעשה ניסיון בערכי בעלי חיים עוד לא הגיעו לערים). כך שמידע על כמות תושבים, ראש עיר וכדומה לא קיים עדין. מה שיש זה מדינה וקואורדינטות שהראשון אולי ניתן לייבא את השני אני לא מעוניין לייבא כי המידע בויקינתונים לא תמיד נכון. בכל מקרה, נושא זה קשור ל ולא לכאן. כאשר האופציה הזו תוכנס, דף זה יעודכן בהתאם (אם יהיה צורך). יונה ב. - שיחה - הבה נכחילה 09:44, 29 בינואר 2014 (IST)
replies: text: :דווקא ראשי ערים כן קיים, הבעיה העיקרית היא שברוב המקרים אין תרגום לעברית. ♠ גיל כ. (שיחה) ♠  23:21, 29 בינואר 2014 (IST)
thread_title:  הצעה 

message: :הועבר מויקיפדיה:מזנון
האם יש מקום לפסקה אודות הרכב מועצת העיר בערים ובמועצות המקומיות? כיום פרטים אלה אינם מופיעים ברוב הערכים על הערים והמועצות המקומיות. אני חושב שחשוב שיופיע הרכב המועצה, כפרט חשוב, מעניין ולא נגיש במיוחד באתרים שונים. Nirvadel - שיחה 13:31, 14 באוקטובר 2018 (IDT)
replies: text: בהחלט חושב שהמידע יהיה. השאלה היא האם בערך על העיר? או אולי בערך עצמאי על העירייה? eman • שיחה • ♥ 13:35, 14 באוקטובר 2018 (IDT)

text: לא הבנתי:

text: #האם מדובר בהרכב הסיעתי, או גם בשמות חברי המועצה?

text: #האם מדובר על מחזיקי תיקים?

text: #האם מדובר על הקדנציה הנוכחית, או פירוט כל כל קדנציה?

text: דגש - שיחה 13:37, 14 באוקטובר 2018 (IDT)
replies: text: : השאלות של דגש במקום, ולטעמי על כל השאלות שהציג התשובה היא בהחלט לא. אולי אפשר לציין את שם המפלגות שבשמן רצו ראשי העיר, אם יש להן ערך, ואת מספר המושבים במועצת העירייה (סך הכול, לא כמה יש למפלגה מסוימת). נרו יאיר • שיחה • ה' בחשוון ה'תשע"ט • 15:31, 14 באוקטובר 2018 (IDT)

text: : דגש חזק לאלותיך, הרכב חברי המועצה (שמות סיעות ומנדטים), מחזיקי תיקים- לא חשוב וקשה לעקוב, הקדנציה הנוכחית נגמרת, הכוונה לבאה Nirvadel - שיחה 16:41, 14 באוקטובר 2018 (IDT)
replies: text: ::מיותר ומועד למלחמות עריכה ופוליטיזציה. בברכה. ליש - שיחה 16:54, 14 באוקטובר 2018 (IDT)
replies: text: :::מיותר. מספיק להציג את מספר חברי המועצה הכולל ווגם זה בספק. Eladti - שיחה 21:25, 14 באוקטובר 2018 (IDT)
replies: text: ::::לדעתי הרכב המועצה מבחינת חלוקה לסיעות חשוב או מעניין וראוי שיופיע בערך על העיר (או בערך על העירייה אם קיים כזה). פירוט שמות חברי המועצה וחלוקת התיקים, אני לא בטוח שנחוצים, וגם פירוט כל מועצות העבר נראה לי מיותר. בן עדריאל • שיחה • ח' בחשוון ה'תשע"ט  13:57, 17 באוקטובר 2018 (IDT)
replies: text: :::::חושב שעדיף ערך נפרד. כמו שעושים בויקיאנגלית, זה בעיקר טבלאות ודברים טכניים וקצת היסטוריה. מאוד חשוב להנגיש את המידע הזה. https://en.wikipedia.org/wiki/New_York_City_Council https://en.wikipedia.org/wiki/Los_Angeles_City_Council – אסף (Sokuya)שיחה 15:13, 24 באוקטובר 2018 (IDT)
thread_title:  פסקה על מועצת העיר בערכי ערים 

message: שלום לכולם,
בעקבות דיון מתמשך בערך של שייח' ג'ארח, אני מבקש להביא את השאלה החשובה הזאת בפני הקהילה:
מהו הפירוט הראוי של אירועי אלימות שמתקיימים בכפר/ישוב/שכונה? אני מתכוון בעיקר לאלימות על רקע לאומני וכדומה
אפשר להציג כמה גישות: 
1. אין לפרט אירועי אלימות כלל.
2. יש לפרט רק אירועי רצח.
3. יש לפרט רק אירועי רצח+ אירועים חוזרים ונשנים בסף אלימות גבוה שישנה מובהקות מסוימת לכך שהם חלק מהחיים במקום.
4. יש לפרט כל אירועי אלימות שאינם זניחים (קרי: קטטה אינה עניין לאנציקלופדיה, אבל מקרה בו הושחתו מספר רכבים או נשרף בית או נזרקו אבנים והיו פצועים וכדומה - ראויים לאזכור)
5. גם אירועים זניחים מצדיקים אזכור.
כשלעצמי, הנטיה שלי הייתה לכיוון גישה מספר 3, אבל אינני בעל דעה מוצקה בנושא, ובהחלט יתכן שבדיון הזה אשתכנע אחרת. אני רק חושב שחשוב שיתקיים דיון ציבורי על העניין ויקבעו כללים קוהרנטיים.
אני מתכבד לתייג את ברי הפלוגתא שלי בערך הנ"ל Bustan1498 ואיתמראשפר.
תודה לכולם, דיון נעים
מגבל - שיחה 17:36, 21 בפברואר 2022 (IST)
replies: text: 3 הכי קרובה לדעתי, אבל אני לא חושב שצריך לפרט על כל אירועי רצח. בשנת 2018 בוצעו בישראל 116 מעשי רצח (מקור). האם זה אומר שצריך לפרט על כל אחד מהמקרים בערך על העיר שבה בוצע הרצח? אני חושב שצריך לפרט כל אירוע אלימות שמהווה חלק מהותי מהמקום (לדוגמה רצח שהיו לו השפעות משמעותיות או מקרי אלימות חוזרים ונשנים), ולא דווקא מקרי רצח. מיכאל.צבאן • שיחה • כ"א באדר א' ה'תשפ"ב • 23:53, 21 בפברואר 2022 (IST)
replies: text: :אני אפילו לא בודק מה הדיון הפרטני ואכתוב את דעתי באופן כללי: רשימה של אירועי אלימות באופן כללי היא לא דבר שנראה לי נכון. בוא ניקח את כפר סבא לדוגמה. נניח שמאז היווסדה היו בעיר 20 מקרי רצח, מאוד לא סביר לציין רשימה שלהם בערך (במיוחד אם זה מתחת לממוצע הארצי), וכנ"ל גם אם היו בהיסטוריה של העיר 8 אירועי רצח על רקע לאומני (ממציא מספרים להמחשה). מבחינתי הדבר דומה למדי גם כשמדובר בשכונות או יישובים קטנים יחסית. אם בנהלל היה פעם רצח כפול על רקע לאומני, לא חושב שזה צריך להיכנס לערך. אני בעד אפשרות 6: לא לציין רשימת מקרים אלא להתייחס למגמות כלליות. אם ביישוב/שכונה יש עניין בטחוני מיוחד, יש לתאר את זה בזום אאוט. אם המקום הוא מוקד של פעילות אלימות לאומית (במבט השוואתי) או אפילו אם יש פשע גואה בשכונה/יישוב, כדאי להתייחס לתופעה בכללותה ולא לפרט מקרה–מקרה. אם היה מקרה ביטחוני בודד (אפילו לא חייב שייגמר ברצח) שיצר השלכות באופי המקום, למשל, הקמת גדר ביטחון, הצבעת חיילים במקום וכו', ראוי לציין את האירוע הזה נקודתית, כחלק מהתיאור הכללי של הנושא הביטחוני של האזור. לא רשימות. איש השום (HaShumai) - כתבו לי הודעה - מחשבות על ייעול מחלוקות 01:16, 22 בפברואר 2022 (IST)
replies: text: ::ראשית, באמת אין צורך לבדוק את המקרה הפרטני (כמובן שאתה מוזמן אם תרצה), העיקר הוא הדיון הכללי.

text: ::אני מנסה לשקף את דבריך, נגיד אם יש סכסוכי דמים אלימים בין יצהר לבין חווארה לצורך העניין - אתה מציע לכתוב בערך של חווארה/יצהר משהו בסגנון הזה - "בין הכפר חווארה לישוב יצהר ישנם אירועי אלימות הדדיים לאורך השנים הכוללים השחתה ונדליזם ואף רציחות". וזהו. כלומר לא לפרט על כל אירוע שבו צד אחד הצית לצד השני בתים, השחית שדות, ידה אבנים, רצח וכו'? זו כוונתך?

text: ::האמת, אני מבין את הגישה שלך. צריך לחשוב על זה. מגבל - שיחה 08:11, 22 בפברואר 2022 (IST)
replies: text: :::צריך לכתוב על דברים עם חשיבות אנציקלופדית, שיש להם מקורות מהימנים. מקרי אלימות ספורדיים - אין מקום כלל.

text: :::במקרה הספציפי של שייח ג'ארח, אין סיבה להכביר על הערך באינסוף מקרי האלימות והעימותים שקרו במקום. מספיק לכתוב ש"החל משנה X יש התנגשויות קבועות במקום בין מפגינים יהודים ופלסטינים על רקע ההתישבות היהודית בשכונה(1)(2)(3)(4)(5)" גארפילד - שיחה - עזרו לנו במיזם האסם 09:08, 22 בפברואר 2022 (IST)
replies: text: ::::תודה על המענה גארפילד. האם תוכל להסביר יותר מה הכוונה דברים עם חשיבות אנציקלופדית? הרי זה בדיוק הדיון שלנו, לאילו אירועים יש חשיבות אנציקלופדית, מהם הקריטריונים וכו'. מגבל - שיחה 09:21, 22 בפברואר 2022 (IST)

text: ::::ספיצפית לגבי שייח ג'ראח, לדעתי כבר יש מקום לערך עצמאי. בסגנון מאבק הבעלות על הקרקעות בשכונת שייח ג'ראח. לַבְלוּב • 📜 •  אם הגבת לדבריי, נא תייג אותי 09:36, 22 בפברואר 2022 (IST)
replies: text: :::::כן, להתייחס למגמות כלליות ולא למקרים ספציפיים. באותה הזדמנות צריך גם להסיר את האיוולת של האונס בערך בריר, אלא אם יש כוונה לרמוז על מגמה מסויימת. Geagea - שיחה 11:27, 22 בפברואר 2022 (IST)

text: :::::לבלוב מה דעתך בשאלה הכללית? איך לדעתך נכון לנהוג באופן כללי? תודה מגבל - שיחה 12:36, 22 בפברואר 2022 (IST)

text: :::, אכן, מבלי להיכנס לדוגמה הספציפית ובאופן עקרוני, הדוגמה שנתת נראית לי כמו קטע טקסט לגמרי אנציקלופדי ורלוונטי, ונראה לי שאכן ירדת לסוף דעתי. באופן כללי כתיבה ברשימה הרבה פעמים קלה יותר אבל בעייתית מבחינת איכות התוצר הסופי, וכשעוברים לטקסט של מגמות כלליות האיכות עולה ויש פרופורציה נכונה יותר. כאמור, אם היה מקרה ספציפי שיצר הבדל של ממש בביטחון האזורי, אפשר לציין אותו וכך הוא גם יקבל "את הכבוד הראוי" שלא היה מקבל כbullet אחד ברשימה. באופן כללי אפשר לציין מגמות היסטוריות, למשל, אם היה "פיק" מסוים של אירועים בתקופה מסוימת, ואז אפשר להתייחס למה גרם לו ואולי למה הפסיק אותו (רק אציין שכשאנו רוצים לתת ניתוח, כמו סיבות לדברים וכו', כתבים ועיתונאים לבדם כבר לא מספיקים לטעמי כדי לתקף את זה, וצריך לחפש מומחים או ניתוחים של מקורות רשמיים, ולכל הפחות ארגון מסוים שניתן יהיה לכתוב "ארגון X ייחס את תחילת גל האלימות לY". איש השום (HaShumai) - כתבו לי הודעה - מחשבות על ייעול מחלוקות 11:46, 22 בפברואר 2022 (IST)
replies: text: :::: מצטרף לדעתו של איש השום. גופיקו  (שיחה) 19:08, 22 בפברואר 2022 (IST)
replies: text: :::::אני בעד אפשרות 1 שמשאירה את ערכי היישובים, הכפרים והערים נקיים מפוליטיזציה שמזמינה ויכוחי אינסוף מה ראוי לאזכור וכמה ואיך. אם יש אירוע מיוחד שמצדיק ערך, או סכסוך ממושך שמצדיק ערך, אפשר לפתוח ערך ייעודי למקרה, ולשים ב'ראו גם' בערך של היישוב\הכפר. יאיר דב • שיחה • כ"ב באדר א' ה'תשפ"ב • 20:37, 22 בפברואר 2022 (IST)
replies: text: ::::::תודה על התגובה יאיר דב, אני מבין מה אתה אומר.

text: ::::::אני יודע שלא יפה לגרור אנשים שלא קשורים לדיון, אבל מאוד אשמח לשמוע את העמדה שלך דוד שי כיון שקיימנו דיון על הנושאים האלה באופן עקיף לפחות בערך אחד. כמו כן, מכובדי @Bustan1498 ו@איתמראשפר אשמח מאוד לשמוע את עמדתכם, כיון שבעצם כבר הבעתם אותה בדיון על שייח' ג'ארח, אולם נדמה שהדיון הכללי חשוב ומשמעותי יותר מדיון נקודתי כזה או אחר.

text: ::::::בברכה, מגבל - שיחה 08:04, 23 בפברואר 2022 (IST)
replies: text: :::::::מתייג כאן את כל משתתפי הדיון @Geagea@HaShumai@גארפילד@גופיקו@יאיר דב@לבלוב@מיכאל.צבאן

text: :::::::לאחר מחשבה השתכנעתי מעמדת הרוב (למעשה כולם חוץ ממני) שאין לפרט אירועים אלא מגמות, וזאת כמובן בהינתן מקורות איכותיים. דבריו של איש השום שיכנעו אותי, וכן דבריו של יאיר דב.

text: :::::::אם כך, אני רוצה לנסות לסכם:

text: :::::::האם ניתן לומר שיש כאן הסכמה שאין להכניס פירוט אודות מקרי אלימות או השחתות (ואף רצח) אלא אם כן מדובר במגמות (של סכסוכים קבועים שחוזרים על עצמם רבות וכדומה) ואז יש לכתוב בניסוח כללי?

text: :::::::תודה לכולם, מגבל - שיחה 09:44, 27 בפברואר 2022 (IST)
replies: text: ::::::::אני מסכים לכלל הנ"ל. בעיניי הוא סביר בהחלט הגם שאישית הייתי רוצה שערכי היישובים והכפרים לא יכללו כלל אירועים מסוג זה. יאיר דב • שיחה • כ"ו באדר א' ה'תשפ"ב • 11:58, 27 בפברואר 2022 (IST)
replies: text: :::::::::גם אני תומך בכלל הזה.  ‏Ovedc • שיחה 14:13, 28 בפברואר 2022 (IST)

text: ::::::::אני תומך בכלל זה בהחרגה של מקרי רצח או ניסיונות לרצח על רקע לאומני שכן ראויים לאזכור פרטני משום שהם חלק ממגמה רחבה המשלימה תמונה לגבי "אופיו" של המקום. Yehud830 - שיחה 17:16, 28 בפברואר 2022 (IST)

text: בעייתי לקבוע כלל גורף, אבל אני תומך במגמה של שאיפה למצב של אזכור מגמות 😅(בלי חובה חדש משמעית ונוקשה, מפני שיש לשקול כל יישוב לגופו, לגבי הפורפורציונליות לשאר הערך, לאירועים אחרים וכו'). —מקף⁻‽ 17:36, 28 בפברואר 2022 (IST)
replies: text: :תודה @מקף על הבעת עמדתך. אני חושב שחשוב שיהיו כללים מנחים, כי כרגע המצב הוא כאוס מוחלט. אם ישנם מקרים חריגים שדורשים תשומת לב כדאי לפרטם, ואז אולי הקהילה תקבע כלל מנחה ולצידו מספר עקרונות למקרים שדורשים דיון ספציפי. בברכה, מגבל - שיחה 18:00, 28 בפברואר 2022 (IST)
replies: text: :: וודאי, זו כוונתי: עקרונות וקווים מנחים רשמיים בתחום סגנון הכתיבה, שניתן להפעיל בהם שיקול דעת פרטני, ולא כלל גורף. —מקף⁻‽ 18:11, 28 בפברואר 2022 (IST)
replies: text: :::קודם כל, כל הכבוד שבאת בראש פתוח ושינית וחידדת את דעתך בהתאם לנימוקים! לא מובן מאליו. לשאלתך, אני לא יודע אם הדיון הזה לבדו מספיק לכלל כזה (יש כמה סייגים שעלו בדיון, גם על ידי, לציין מקרים פרטניים), אבל אם אתה כותב לא מעט בערכים בהם יש מקרי אלימות, אולי כדאי לך "לתייק" איפשהו את הקישור לדיון (לכשיאורכב) כך שאם תהייה מחלוקת על הנושא, הדיון הזה יוכל להיות נקודת המוצא לגשת לעניין. איש השום (HaShumai) - כתבו לי הודעה - מחשבות על ייעול מחלוקות 23:09, 28 בפברואר 2022 (IST)
replies: text: :::: סגור👍 —מקף⁻‽ 23:25, 28 בפברואר 2022 (IST)
replies: text: ::::::::הצעתו של מגבל מקובלת עלי, מאוזן באופן הוגן. למעט מקרים שהאירוע היה חריג מאוד (התבצרות תלמידי הרב משולם בבית למשל). Yyy774 - שיחה 23:48, 28 בפברואר 2022 (IST)

text: ::::HaShumai תודה על המחמאות. אני חושב שכדאי ליצור כלל ברור עם רשימה של מקרים פרטניים שדורשים דיון או התיחסות מיוחדת, כי באמת שלדיון הזה יהיו השלכות על מאות ערכים, וככל שניטיב להגדיר כעת - כך יקל עלינו ליישם בשטח. את הכלל אני ניסחתי בהודעה קודמת ונדמה שכולם מסכימים עליו. האם תוכל לנסח מה לדעתך המקרים בהם יש לשקול פירוט פרטני? אני חושב שתהיה לזה תועלת גדולה. נוכל לדון על המקרים האלה, אם לגרוע או להוסיף עליהם, וכך נקבל כלל+עקרונות מנחים ברורים שיקלו מאוד על העריכה בתחום.

text: ::::אבהיר, כמעט תמיד הוספה או מחיקה של אירועי אלימות גוררת דיון. תמיד צד אחד טוען שזה זניח ומפורט מידי, וצד שני טוען שזה מהותי, ואין כלים אמיתיים להכריע במחלוקת, חוץ מרוב (אקראי) בדף השיחה, או לעיתים נדירות פשרה נעימה בין הצדדים. אני חושב שזה מצב לא טוב, שעלול לגרור ניסיונות 'פוליטיים' לנצל את הבלאגן. מגבל - שיחה 12:52, 1 במרץ 2022 (IST)
replies: text: :::::, הכוונה שלך שאתה מתאר פה ליצור אחידות כדי למנוע מחלוקות עתידיות בערכים נפיצים נפלאה בעיני וחשובה דיה כדי להצדיק מאמץ נוסף. אתחיל ואחדד את ההבדל בין מה שכתבת למה שאני אישית התכוונתי אליו, אתה כתבת "הסכמה שאין להכניס פירוט אודות מקרי אלימות או השחתות (ואף רצח) אלא אם כן מדובר במגמות", ואחדד שהתכוונתי יותר לכיוון של "אין לפרט רשימת אירועי אלימות או השחתות (ואף רצח) בערכים על מקומות. ניתן לציין נתונים סטטיסטיים רשמיים בהקשר של איכות החיים ביישוב. אם יש מגמה מסוימת הקשורה לפשע או ביטחון באזור, ניתן לתאר את המגמה באופן מילולי, מבלי להיכנס לפירוט של כלל המקרים. עם זאת, אם יש אירוע מסוים שחריג בחשיבותו, ניתן לציין אותו כחלק מתיאור המגמה". מקווה שהכוונה שלי ברורה.

text: :::::בגדול בתחילת הדיון  הביע דעה שונה (ואשמח לדעת אם המשך הדיון השפיע על דעתו), ואשמח להבין האם מבחינת  הכוונה הייתה שאם יש מקרים של אלימות לאומנית הוא כן בעד ליצור רשימה. אני מניח מההקשר שעובד, geagea, גופיקו ואתה (אני מעדיף לא להציף בתיוגים ואני חושב שזה סביר לא לתייג אותם) מספיק מסכימים עם התיאור שכתבתי, ואני אשמח לוודא ש ו שהתנסחו מעט אחרת יסכימו עם התיאור שהצגתי. נדמה לי שההסתייגות של  זהה לזו שלי ומניח שהוא יסכים . מעניין אותי אם  יחשוב שעם הספציפיות של הניסוח שהצעתי זה כן יכול לעבור ככלל. איש השום (HaShumai) - כתבו לי הודעה - מחשבות על ייעול מחלוקות 23:22, 1 במרץ 2022 (IST)
replies: text: ::::::איש השום (HaShumai), יש בהצעתך הגזמה לצד האי כתיבה. אם במקום יישוב יש מגמה של רצח או שוד חריגים משמעותית מהמקובל אפשר לכתוב את העניין בפירוט. חריגה נוספת - אם אירוע האלימות הביא לדבר אחר ראוי לכתוב  עליו בפירוט מה (גן השלושה על שם שלושה שנרצחו - יש לכתוב עליהם. יישוב שהוגדל או הוחרב בעקבות רצח (למשל חברון בתרפט). חשוב להדגיש מדובר בשכונות או יישובים, לא על מקומות מסוג אחר (כביש אדום - לפעמים צריך לפרט). Yyy774 - שיחה 23:38, 1 במרץ 2022 (IST)
replies: text: :::::::אחדד את עמדתי:

text: :::::::מקרי אלימות פליליים "רגילים" אינם ראויים לאזכור אולי למעט מקרים יוצאי דופן ביותר שאיני יכול להביא להם דוגמאות כרגע (גם אם נלך לרצח המזוויע של משפחת אושרנקו אינני סבור שהוא צריך להופיע בערך של העיר ראשון לציון).

text: :::::::מקרי אלימות בעלי הקשר רחב יותר (פוליטי/לאומני/פשיעה פלילית נרחבת) ראויים לאזכור מפורט יותר גם בערכים של מקומות בשני סייגים:

text: :::::::א. ישנה זיקה בין המקום ובין האירוע ולא מדובר בענין לוקאלי אקראי.

text: :::::::ב. מדובר במקרי אלימות ברף הגבוה של רצח או ניסיון לרצח.

text: :::::::Yehud830 - שיחה 23:43, 1 במרץ 2022 (IST)
replies: text: ::::::::, אני קורא שוב את דברי ואת תגובתך ושוב יש לי את הרושם שהדעות שלנו זהות. אני לא לגמרי בטוח מה ההבדל ביניהן  אשמח לדאבל־צ'ק מצדך  , רק לחדד, אתה סבור שיש לפרט אחד אחד את המקרים המוכרים יחסית לציבור, נניח, של רציחות על רקע לאומני, בכל יישוב? איש השום (HaShumai) - כתבו לי הודעה - מחשבות על ייעול מחלוקות 00:05, 2 במרץ 2022 (IST)
replies: text: ::::::::: אכן כן Yehud830 - שיחה 01:38, 2 במרץ 2022 (IST)
איש השום (HaShumai), הצעתך היא (עם עריכה קלה לצורך מספור):
 "א. אין לפרט רשימת אירועי אלימות או השחתות (ואף רצח) בערכים על מקומות. 
 ב. בהקשר של איכות החיים ביישוב ניתן לציין נתונים סטטיסטיים רשמיים. 
 ג. אם יש מגמה מסוימת הקשורה לפשע או ביטחון באזור, ניתן לתאר את המגמה באופן מילולי, מבלי להיכנס לפירוט של כלל המקרים. 
 ד. עם זאת, אם יש אירוע מסוים שחריג בחשיבותו, ניתן לציין אותו כחלק מתיאור המגמה"
אני מציע -
בסוף א 'מקומות יישוב'. כדי למעט מקומות אחרים כמו מבנה מגורים מפורסם או כביש אדום. 
בסוף ג למחוק את "באופן מילולי, מבלי להיכנס לפירוט של כלל המקרים". לפעמים נחוץ לפרט (כפר בו חוטפים נערות לנישואין לשם דוגמה ראוי לפירוט התופעה ומקרים חריגים שם. עיר בה לא חוגרים בכביש - לכתוב באופן כללי)
בסוף ד למחוק את "כחלק מתיאור המגמה" אירוע לינץ בהשתתפות משמעותית של תושבי הכפר ראוי לאזכור (אירוע פילגש בגבעה בבנימין,לינץ בעוצרין בו נהרגה נערה). גם אירוע אלימות מסוג מלחמה או קרב יש לכתוב בפירוט. Yyy774 - שיחה 07:17, 2 במרץ 2022 (IST)

text: ישר כח גדול על הכתיבה המסודרת של הדברים. זה ממש מקדם את הדיון. לגבי ד' אני חושב שצריך לתת דוגמא או אינדיקציה כלשהי למהו 'אירוע חריג בחשיבותו', אחרת אנחנו משאירים יותר מידי מרווח דיון, באופן שמפחית מהיעילות של ההצעה מאוד. אולי לכתוב: "ד. עם זאת, אם יש אירוע מסוים שחריג בחשיבותו, בקנה מידה של אירוע רצח או לינץ' מחרידים שבוצעו על ידי המוני משתתפים מהמקום, או אירוע מסוג מלחמה או קרב - ניתן לפרטו". בברכה, מגבל - שיחה 09:41, 2 במרץ 2022 (IST)
replies: text: :איש השום (HaShumai) יישר כח על ניסוח ההצעה. ככלל היא מקובלת עליי וטובה לאין ערוך מהמצב הקיים, אך אני מסכים עם מגבל שיש לחתור לכמה שפחות חורים ופרצות בניסוח הכלל, שעלולים לתת פתח למחלוקות ודיונים מה נחשב ל"חריג בחשיבותו" שזוהי הגדרה סובייקטיבית. חשוב שכל אחד מהקריטריונים יהיה מוגדר וחתוך עם מינימום אפשרות לפרשנות. יאיר דב • שיחה • כ"ט באדר א' ה'תשפ"ב • 11:32, 2 במרץ 2022 (IST)
replies: text: ::, ידעתי שהעמדות שלנו בדיון די דומות  בסך הכל א' מאזן את השינוי של ג', שהוא המשמעותי ביותר שהצעת, והשינויים האחרים הם נטו שיפור, כך שאני יכול להסכים למה שהצעת, אישית. , כל הרעיון של עמדתי (ועוד כמה) מתחילת הדיון הוא שלא מפרטים כל אירוע רצח  כך ש"בקנה מידה של אירוע רצח" הוא מעשית ההפך ממה שהצעתי  אני לא בטוח שחייבים להיסגר על דוגמאות, יהיה הרבה יותר קשה לקבל הסכמה במזנון על הרף המדויק ונצא מהדיון בידיים ריקות. אולי אפשר לשנות את "אירוע מסוים שחריג בחשיבותו" ל"אירוע מסוים שחריג בחשיבותו והשפיע על אופי היישוב", שזה בדרך כלל מסנן את האירועים רק לכאלו שממש גרמו, נניח, לאכיפה מוגברת, מחאות או דברים שמעידים על סדר גודל אחר של אירוע. אפשר לדון פה עוד, ואם אכן בסך הכל רובנו הגדול פה מסכימים על הדברים הגדולים (ואני מקווה שכן), מי שרוצה לנסות לקדם את זה עד קו הסיום (לי קצת נגמר הזמן לזה לצערי), יכול להשלים פה את ליטוש הניסוח ואז לפתוח תת-פרק ייעודי, לכתוב שם את הניסוח המתוקן, להפנות לתת הפרק מויקיפדיה:לוח המודעות ולראות אם נוכל לגבש גרסה שתחזיק בלי התנגדות משמעותית עוד מספר ימים. איש השום (HaShumai) - כתבו לי הודעה - מחשבות על ייעול מחלוקות 22:53, 2 במרץ 2022 (IST)
replies: text: :::@HaShumai אכן ניסחת את זה יותר טוב ממני. "אירוע מסוים שחריג בחשיבותו שהשפיע על אופי היישוב" זה ניסוח מצוין. אם כן, אני חושב שהגענו לקו הסיום, האם כולם מסכימים? מגבל - שיחה 08:14, 3 במרץ 2022 (IST)
replies: text: ::::מצוין, זה שמספר עורכים שצלחו את המשך הדיון הסכימו זה טוב, אבל כדי לוודא הסכמה רחבה צריך יותר מזה, וכתבתי למעלה את המלצתי איך להמשיך  איש השום (HaShumai) - כתבו לי הודעה - מחשבות על ייעול מחלוקות 22:47, 3 במרץ 2022 (IST)
thread_title:  פירוט אירועי אלימות בערכים אודות כפרים/ישובים/שכונות 

message: שלום לכולם, 
לאחר דיון די ארוך אני חושב שהצלחנו להגיע לניסוח שמספק את כל יושבי הדיון. כדי לתת תוקף לדברים אני פותח פרק חדש, ואפרסם הודעה בלוח מודעות, כדי שאף אחד לא יפספס. 
 "א. אין לפרט רשימת אירועי אלימות או השחתות (ואף רצח) בערכים על מקומות יישוב (למעט מבנה מגורים מפורסם או כביש אדום). 
 ב. בהקשר של איכות החיים ביישוב ניתן לציין נתונים סטטיסטיים רשמיים. 
 ג. אם יש מגמה מסוימת הקשורה לפשע או ביטחון באזור, ניתן לתאר את המגמה. 
 ד. עם זאת, אם יש אירוע מסוים שחריג בחשיבותו והשפיע על אופי היישוב, ניתן לציין אותו כחלק מתיאור המגמה"
תודה לכל המשתתפים בדיון הקודם, אני מקווה שהניסוח הזה יספק את כולם. בברכה, מגבל - שיחה 09:14, 3 במרץ 2022 (IST)
replies: text: סעיף ד' הוא פתח לצרות כי אין בו הגדרה למהו "אירוע מסויים שחריג בחשיבותו". ולמעשה זה מחזיר אותנו למצב הנוכחי. Eladti - שיחה 09:46, 3 במרץ 2022 (IST)
replies: text: :לכן הוספתי את 'והשפיע על אופי היישוב', כפי הצעתו של איש השום. חשבתי שזה יסגור את הפינה וישאיר מעט מאוד מקום לשיקול דעת, כי באמת לא כל אירוע משפיע על אופיו של הישוב, זה דבר גדול שדורש הוכחות רציניות. אבל יש לך הצעה אחרת? אני באמת אשמח לסגור את הפינה הזאת עד כמה שניתן. מגבל - שיחה 09:58, 3 במרץ 2022 (IST)
replies: text: :: ואם היו בישוב מהומות? בערך בת ים לא מציינים את המהומות בבת ים, ואילו בערך לוד מציינים את המהומות בלוד (אני לא עושה השוואה בין המקרים), ובערך אום אל-פחם מציינים כי הייתה אחד המוקדים של אירועי אוקטובר 2000. לפעמים יש תחושה שיש גם שיקולים פוליטיים בנושא. אגסי - שיחה – הטיות יש לתקן 11:56, 3 במרץ 2022 (IST)
replies: text: :::נו, אדרבה, אנחנו מנסים לתת כללים אובייקטיביים שינקו עד כמה שהדבר ניתן את השיקולים הפוליטיים. אין מה להקשות מדוגמאות של ערכים קיימים, הדיון הזה נולד בדיוק מהנקודה הזאת (תוכל לעיין בדף שיחה של שייח' ג'ארח). מגבל - שיחה 12:44, 3 במרץ 2022 (IST)
replies: text: ::::בפועל כמובן שיהיו מקרים מסופקים על הדרך הנכונה ליישם את הכללים, ויתקיימו דיונים. אני לא ישקר את עצמי שקביעת כללים תמגר מהעולם את המחלוקות (ואולי זה טוב שיהיה איזשהו שיקול דעת, ובכל מקרה - זה בלתי נמנע). אבל זה יקדם אותנו כמה צעדים חשובים קדימה. מגבל - שיחה 13:03, 3 במרץ 2022 (IST)
replies: text: :::::לגבי בת ים, את המהומות בבת ים ניתן להזכיר יחד עם המהומות שלאחר רצח הלנה ראפ (שגם הוא כרגע אינו מוזכר בערך). יעקב - שיחה 15:23, 3 במרץ 2022 (IST)

text: בעייתי:הניסוח החדש, שנועד להסיר השפעות פוליטיות, מצמצם את שיקול הדעת של השפעות אחרות, למשל של אירועים משמעותיים, או רחבי היקף במיוחד, גם אם שלושה חודשים אחרי שהסתיימו, באופן כללי הכל חזר להיות על מי מנוחות. בנוסף, אנחנו נדרוש מקורות מפורשים לשינוי על אופי היישוב, וכיוון שאין מקור שאומר את זה במפורש, אלא אם כבר יציג מאפיין שהשתנה, יהיה דיון שלם האם זה שינה את אופי היישוב, ולרוב יוחלט שהשינוי לא מהותי. —מקף⁻‽ 12:59, 4 במרץ 2022 (IST)
replies: text: :, תאורטית אפשר לנסות לפתור אם נכתוב "למשל, שינה את אופי היישוב". אני שואל את עצמי אם תהייה הסכמה על א'-ג', אבל לא על ד', אולי אפשר יהיה לוותר על ד' ולהחליפו בסעיף הסבר כללי ולא מחייב דוגמת "יש מחלוקת בקהילה האם אירועים חריגים בחשיבותם זכאים לאזכור כחלק מהתיאור המילולי, וניתן לשקול כל מקרה לגופו", כך לא נפספס את מה שנותנים א'-ג' (שלא יכתבו את זה כרשימה, לצד הסבר איך כן). נדמה לי שסעיפים א'-ג' טרם נתקלו בינתיים בהתנגדות. איש השום (HaShumai) - כתבו לי הודעה - מחשבות על ייעול מחלוקות 00:51, 6 במרץ 2022 (IST)
replies: text: :: יכול להיות שזה ניסוח טיפה יותר טוב, כי הוא נותן יותר חופש פעולה מצד הקריטריונים, יחד עם הגבלות על אופן האזכור ועם הסבר על הרצון והשאיפה הכללית.קצת כמו עם מה שנהוג לגבי מקורות – בשאיפה, כל התוכן יהיה מסומך לעילא ולעילא, בפועל, יושאר מידע פשוט שסביר שהוא נכון גם אם אין לו סימוכין, בתקווה שיתווספו בעתיד. —מקף⁻‽ 11:22, 6 במרץ 2022 (IST)

text: :מקף, אם תוכל להציע ניסוח חלופי שיתן קריטריונים ברורים למהם 'אירועים משמעותיים או רחבי היקף במיוחד' אני מניח שנוכל לנסות להגיע להסכמה מחודשת. כרגע כיוון שהניסוח הזה מוסכם על כ10 עורכים שהשתתפו בדיון הקודם - אני לא שש לוותר עליו (כמובן שאם תהיה התנגדות משמעותית בדיון כאן לא תהיה ברירה). בברכה, מגבל - שיחה 08:16, 6 במרץ 2022 (IST)
replies: text: :: מספרים מדויקים אין לי, פשוט התכוונתי לדברים כמו הפרות הסדר הנרחבות בשנה שעברה נניח, שאפשר להסכים שהיו משמעותיים ורחבי היקף, גם אם לא תמיד השפיעו על אופי היישוב. כמובן שלא אציע לפרט שם את כולם, אבל כן הייתי מזכיר אותם בהיסטוריית היישוב, תוך הפניה לערך המלא אם קיים. —מקף⁻‽ 11:23, 6 במרץ 2022 (IST)

text: ל־א׳–ג׳ באמת אין לי התנגדות.סעיף ד׳ הוא בעייתי, ועם זאת אני לא מצליח לחשוב על ניסוח שאין לו את אותה הבעיה. —מקף⁻‽ 11:20, 6 במרץ 2022 (IST)
replies: text: :, , האם יש לכם התנגדות לסעיפים א'-ג'? הצעתי למעלה גרסה שמנטרלת את "ד" אבל שומרת על א'-ג', האם הייתם מתנגדים למשהו כזה? (על פניו נראה לי שאם שמים את ד' בצד, לא ממש הייתה לזה התנגדות, שעדיין נשארה, מתחילת הדיון הקודם, אשמח לבדוק גם אתכם) איש השום (HaShumai) - כתבו לי הודעה - מחשבות על ייעול מחלוקות 00:17, 7 במרץ 2022 (IST)
replies: text: ::עם א-ג אני יכול לחיות בשלום. ניסוחים של "ניתן לדון על כל מקרה לגופו מוציאים את העוקץ מקביעת הכללים והופכים את א-ג למיותרים (גם היום דנים על כל מקרה לגופו. ומתקשים להגיע להחלטה). Eladti - שיחה 06:50, 7 במרץ 2022 (IST)
replies: text: :::@Eladti @HaShumai עלה לי רעיון. אני חושב שניתן להסכים שסעיפים א'-ג' באמת מוסכמים על רובם המוחלט של העורכים אם לא כולם, וכדאי לעשות הצבעת פרלמנט על סעיף ד' (מי בעד להכניס ומי בעד להשמיט לגמרי, ואם מישהו ירצה להציע ניסוח נוסף נוכל להצביע על שלושה ניסוחים).

text: :::הדיון הזה מתנהל כבר הרבה זמן, ולדעתי הצבעה תוכל להביא אותו לסיום ברור (למרות שברור שיותר נחמד לפתור דברים בדיונים והסכמות, נראה לי שהצבעה היא דווקא הדבר הנכון במקרה שלנו - זה דיון חשוב, והכרחי שהוא יגיע לסיום עם החלטה ברורה וברת תוקף). מגבל - שיחה 13:58, 7 במרץ 2022 (IST)
replies: text: ::::אני מעריך את הרצון הטוב, אבל סעיף ד' עדיין לא בשל ולהציע סעיף לא בשל לפרלמנט זו טעות. ייתכן שאם יהיה מבושל מספיק יוכל לקבל הסכמה במזנון. לגבי א'-ג', במחשבה נוספת, אני שם לב שהם עובדים טוב גם בלי ד', אין למעשה התייחסות לאם רוצים לתאר רק מקרה אחד או שניים בתיאור מילולי שלא בהתאם לרשימה, שזה הנושא הסבוך מבחינת מחלוקת. כן יש התייחסות לזה שלא כותבים רשימה ושכן אפשר לכתוב מגמות וסטטיסטיקות. יש מצב שיש לנו מספיק הסכמה רחבה על א'-ג'. אפנה לפה גם מלוח מודעות. בהזדמנות זו, אשמח אם למישהו יש רעיון טוב לאיזה מדפי הנהלים שלנו כדאי יהיה להכניס את המידע, אם אכן לא תהייה התנגדות. איש השום (HaShumai) - כתבו לי הודעה - מחשבות על ייעול מחלוקות 22:34, 7 במרץ 2022 (IST)
replies: text: :::::לא השתתפתי בדיון עד כה, אבל אני רוצה להציע כיוון פוטנציאלי. הרבה מהתוכן שנכנס לערכים משקף את מה שהעורכים מייחסים לו חשיבות, מנקודת מבטם הסובייקטיבית. נקודת המבט יכולה להיות מושפעת מעמדה פוליטית, מהשקפה בענייני דת, ממקום המגורים, ועוד. אני חושב שהשיקול החשוב באנציקלופדיה הוא דוקא למה הקוראים (שאינם שותפים לכל הדיונים) מייחסים חשיבות, וזה קשור הן לחשיבות היסטורית (שניתן להעריך רק לאחר זמן - אבל אם אין ערך על אירוע ספציפי, כנראה שאין טעם להזכיר אותו) והן לקשר לעיר עצמה ולהשפעה עליה.להמחשה, האם הקורא הסביר בערך על עיר בארצות הברית מעוניין בכרונולוגיה של כל מעשי האלימות שהתרחשו בה? סביר להניח שלא. האם הקורא על ירושלים יתעניין ברשימת פיגועי הטרור למיניהם לאורך השנים? כנראה שלא (ולמי שכן מתעניין, עדיף שיהיה ערך נפרד "אירועי טרור בירושלים"). האם העובדה שיצחק רבין נרצח בתל אביב, או העובדה שרחבעם זאבי נרצח בירושלים, מעניינת את הקוראים בערכים של הערים? סביר שלא - למרות חשיבותם ההיסטורית הבלתי מעורערת, אירועים אלה לא היו מקומיים, ולא ממש קשורים לעיר שבה התרחשו. מאידך, האם בערך על חברון צריך לציין את מאורעות תרפ"ט? האם בערך על כפר קאסם צריך לציין את הטבח בכפר קאסם? האם בערך על ניו יורק צריכים להופיע פיגועי 11 בספטמבר? בהחלט כן  - אלה אירועים שנכנסו להיסטוריה, יש להם ערכים משל עצמם והן קשורים לחלוטין לערים שבהם התרחשו והשפיעו עליהן לשנים רבות. לסיכום, לסעיף ד' הייתי מציע להתבסס על חשיבות היסטורית ורלוונטיות לעיר ברמה שתעניין את הקורא הסביר. צחקשוח - שיחה 23:39, 7 במרץ 2022 (IST)
replies: text: :::::: אני חושב שמדבריך יצאה הצעה מצוינת: 'ד. עם זאת, אם יש אירוע מסוים שחריג בחשיבותו עד כדי כך שהוא עצמו זכאי לערך - ניתן לציין אותו בקצרה תוך הפניה לערך המורחב'. מה דעתך Laugh Tough? מגבל - שיחה 14:43, 8 במרץ 2022 (IST)
replies: text: :::::::אכן נראה לי שזו הדרך העדיפה לציין אירוע שראוי לציון. אבל העובדה שקיים ערך על אירוע אינה הצדקה אוטומטית להזכיר אותו בערך אחר. ראה דוגמאות רצח יצחק רבין ורצח רחבעם זאבי שציינתי לעיל. צחקשוח - שיחה 18:43, 8 במרץ 2022 (IST)
replies: text: ::::::::אז אולי בנקודה הזאת כדאי לשלב נוסח שנותן מקום לשיקול דעת של העורכים. לדוגמא:

text: ::::::::"ד. עם זאת, אם יש אירוע מסוים שחריג בחשיבותו עד כדי כך שהוא עצמו זכאי לערך, ולפי שיקול דעתם של העורכים מהווה נדבך חשוב בהיסטוריה של אותו המקום - ניתן לציין אותו בקצרה תוך הפניה לערך המורחב"

text: ::::::::ואז הנוסח שלנו יסתום את כל הפרצות מלבד אירועים שהם עצמם זכאים לערך, שבהם יהיה מקום לשיקול דעת של העורכים, ובאופן טבעי גם לויכוחים. הרי בסוף לא משנה מה ננסח - יהיה מקום לדיונים וויכוחים, וזה בסדר. ובכל זאת הוספתי את המילים 'נדבך חשוב בהיסטוריה של אותו המקום' כך שיהיה קו מנחה שניתן יהיה להתווכח סביבו. תודה על ההצעות והשיפורים. למרות שהדיון הזה מתארך ומתארך - בעיני הניסוח הולך ומשתבח, ונוכל בסוף לברך על המוגמר. מגבל - שיחה 21:00, 8 במרץ 2022 (IST)
replies: text: :::::::::מתאים. צחקשוח - שיחה 12:57, 11 במרץ 2022 (IST)

text: :::::לגבי סעיף א’: מה שהבנתי הוא שהוא אוסר רשימה פשוטה של מאורעות ולא מתייחס לפסקה כתובה שכוללת גם דיון במאורעות. האם לכך כוונתך? Tzafrir - שיחה 08:38, 8 במרץ 2022 (IST)
replies: text: ::::::, לפחות מבחינתי, א' אמור לפסול רשימה עם bullets אבל גם פסקה עם מלל חופשי שהיא מעשית רשימה ("בשנת X קרה Y, ולאחר מכן בשנת Z קרה A ובעקבותיו קרה B. בשנה לאחר מכן קרה C" וכו'). אם מתעלמים מסעיף ד', סעיף א' לא מתייחס למקרה בו פסקה מתארת מגמה ובה מתייחסים "על הדרך" למספר מקרים שיש להם חשיבות יותר בולטת: הוא לא אוסר את זה ולא מתיר את זה, אלא משאיר את זה לשיקול דעת פרטני כמו היום. מאחר שבדיון הזה אישית, טקטית, קצת "זרקתי את ד' מהכדור הפורח" כדי שהניסוח ימריא מהר יותר להסכמה רחבה, בעצם הרעיון מבחינתי הוא לסמן גבולות גזרה קיצוניים וברורים יחסית. הדובדבן הוא שמדובר בנושא נפיץ, וייתכן שדי בהחלטה ברוח א'-ג' כדי למנוע מספר ויכוחים מרים בעתיד (נקודת המוצא העתידית תהייה שקודם כל צריך להתחיל לכתוב ממבט על את המגמות, וזו כבר נקודת מוצא הרבה יותר אנציקלופדית לגשת לנושא הזה). איש השום (HaShumai) - כתבו לי הודעה - מחשבות על ייעול מחלוקות 22:08, 8 במרץ 2022 (IST)
לאחר שהדיון נמשך (עוד מהחלק הקודם שלו) מספר שבועות, ולא ממש הייתה התנגדות לסעיפים א'-ג', להם הייתה גם הסכמה מצטברת משני הדיונים, הוספתי את תוכן שלושת הסעיפים לויקיפדיה:מדריך לעיצוב דפים/יישובים בחלק המתייחס ל"גוף הערך". עם ד' העניינים קצת יותר הסתבכו וקשה לומר שהייתה הסכמה רחבה מספיק לגרסה כלשהי שלו. אם תהייה פריצת דרך בהמשך, תמיד נוכל להוסיף הרחבה משלימה בעתיד. מודה לכל המשתתפים בדיון, מקווה שדי בסטנדרטיזציה שהצלחנו לעשות בינתיים כדי למנוע ולו מעט ויכוחים עתידיים בערכים נפיצים. איש השום (HaShumai) - כתבו לי הודעה - מחשבות על ייעול מחלוקות 22:27, 11 במרץ 2022 (IST)

text: תודה רבה וישר כח גדול! מגבל - שיחה 12:52, 13 במרץ 2022 (IST)
replies: text: :אם הקיצוץ הזה הוא תוצאה של המדיניות שנדונה לעיל, זו מדיניות רעה מאוד. מתבקש, בהתאם לקיצוץ זה, שכחלק ממדיניות זו נמחק את כל הערכים על מלחמות ישראל, ונחליף אותם במשפט "מפעם לפעם פרצו חילופי אש בין ישראל לשכנותיה". דוד שי - שיחה 06:02, 5 באפריל 2022 (IDT)
replies: text: :: בנוגע לדוגמה הזו, מוזמנים לדף השיחה המתאים —מקף⁻‽ 17:32, 5 באפריל 2022 (IDT)
replies: text: :::הדף שיחה:קוסרה אכן ממחיש עד כמה היישום של מדיניות זו כלשונה מוביל לתוצאה גרועה מאוד. כדי להמחיש עד כמה רעה התוצאה אציין שברוח העריכה מוצעת בקוסרה והפרשנות שהיא נותנת למדיניות, ניתן לממש אותה גם בערך תל אביב-יפו, שבו מופיעה הפסקה:
replies: text: ::::החל בשנות ה־90 סבלה העיר ממספר פיגועי התאבדות קטלניים (ראו: פעולות טרור בתל אביב), ובהם הפיגוע בקו 5 (1994), הפיגוע בדיזנגוף סנטר (1996), הפיגוע בקפה אפרופו (1997) והפיגוע בדולפינריום (2001). פיגועים נוספים אירעו באוטובוס קו 4 ברחוב אלנבי וב"סי פוד מרקט" (שניהם בשנת 2002) ובשוק הכרמל (בשנת 2004). בתחנה המרכזית הישנה של תל אביב וברחוב נווה שאנן אירעו בתקופה זו חמישה פיגועים שונים; ובטיילת שניים (2003 ו־2005). במהלך מבצע עמוד ענן בשנת 2012 נורו לעבר תל אביב וגוש דן מספר טילי פאג'ר מכיוון רצועת עזה. לא היו נפגעים ולא נגרם נזק מכתוצאה מהירי.

text: :::בהתאם לפרשנות שניתנה למדיניות יש להחליף פסקה זו במשפט "כחלק מהסכסוך הישראלי-פלסטיני התקיימו בעיר פיגועים אחדים שגרמו להרוגים".

text: :::כדי להימנע מתוצאה אבסורדית זו, בערך תל אביב-יפו ובערך קוסרה, אני מציע לא להסתפק במשפט "אין לפרט רשימת אירועי אלימות או השחתות (ואף רצח) בערכים על יישובים", אלא להוסיף בסופו הסתייגות: "אלא כאשר לאירועים השפעה מהותית על מרקם החיים ביישוב". בהתאם לכך, אירועי רצח במהלך שוד או סכסוך אישי לא יוזכרו בערך על יישוב, אבל יוזכרו אירועים מתמשכים על רקע לאומני. דוד שי - שיחה 04:21, 6 באפריל 2022 (IDT)
replies: text: ::::ראשית - לא מדובר ב'פרשנות' תלושה, אלא ביישום מדויק של המדיניות כפי שנכתבה. אני כותב זאת רק כדי להסיר מעלי את הטענה שאני 'מפרש את החוק' כפי שנוח לי.

text: ::::אני אכן תומך בקיצור בערך של תל אביב, ובכל ערך אחר. 'השפעה מהותית על מרקם החיים' אינה דבר מדיד, וסופו של דבר נקבל רשימות אינסופיות של אירועי אלימות זניחים כמו בערך לובאן אשרקייה, ולכן טוב עשו העורכים שהסכימו על ניסוח של משפט מגמה, שעונה בדיוק על הצורך שאתה מציג - ניתן לתאר שהיישוב/העיר לוקחים חלק באירועי אלימות באופן הדדי. זה כמובן מביע את ההשפעה על מרקם החיים. אני נגד שינוי המדיניות. מגבל - שיחה 09:06, 6 באפריל 2022 (IDT)
replies: text: :::::כמובן שזה כלל לא נוגע למלחמות ישראל, שהן אירועים בקנה מידה היסטורי, ולא 'אירועי אלימות'. אם התקיימה מלחמה ממושכת בעיר או בכפר - ודאי שהדבר צריך להיות מצוין. הדיון כלל לא עסק בנקודה זו.

text: :::::@דוד שי - אני רוצה שניה לדבר על הנהלים והפרוצדורה: להבנתי המדיניות החדשה התקבלה כחוק ובאופן מחייב. אני מבין שאתה סבור שהיא בעלת השלכה משמעותית ולכן יש לדון בה מחדש ואולי אף במסגרת נרחבת יותר, אבל בנתיים לפי החוקים היא חלה ומחייבת. אם אני טועה - אנא הפנה אותי לפסקה המדוייקת שמגדירה את הנהלים בנושא ומוכיחה את טענתך.

text: :::::אני מקווה שאתה לא נפגע מהעובדה שאני פונה לדיוני סמכות ונהלים במקום להתמקד בתוכן, אבל אני עמלתי כחודש על ניסוח המדיניות החדשה, תייגתי את כל מי שיכולתי לחשוב שירצה להשתתף בדיון (כולל אותך), וההחלטה התקבלה בהסכמה גורפת של עורכים רבים (כ20 לדעתי, אולי יותר, לא ספרתי). בברכה, מגבל - שיחה 09:20, 6 באפריל 2022 (IDT)
replies: text: ::::::לאופן שבו אתה מיישם את המדיניות, תוך היצמדות נוקשה ללשונה, יש שם - שביתה איטלקית, אתה בוודאי לא מתכוון להגיע לכך.

text: ::::::בענייני נוהל: אמנם התקיים דיון ממושך במזנון, אבל נראה לי שהחלטה בעלת השפעה נרחבת כל כך ראוי לקבל בפרלמנט ולא במזנון (הדיון במזנון יהיה רק מבוא לפתיחת ההצבעה בפרלמנט).

text: ::::::אני מקווה להתייחס בעתיד יותר ברצינות לדיונים במזנון, כדי לנסות למנוע תוצאה כמו זו שלפנינו. עד לשיפור דרכי אבקש לראות אותי אוטומטית כמתנגד לכל שינוי (הוספה, עדכון או ביטול) של נוהל שעולה לדיון במזנון, אלא אם כתבתי במפורש אחרת. דוד שי - שיחה 09:26, 6 באפריל 2022 (IDT)
replies: text: :::::::אני לא יודע למה אתה מכנה את זה שביתה איטלקית, אבל היישום שלי לקוח ישירות מהדיונים שהתקיימו. ניתן בדיון דוגמא על יצהר וחווארה, ושם הצעתי את הניסוח של 'כחלק מהסכסוך.... התקיימו אירועי אלימות'. והדבר התקבל על העורכים השונים שהשתתפו.

text: :::::::לכן, אני עומד על כך שאני נוהג כשורה ורק לפי המדיניות בצורה מדויקת ובלי טיפת 'נוקשות'.

text: :::::::לגבי הנהלים - אנא הפנה אותי ל'לשון החוק'. כמדומני שאפילו אחד המפעילים אישר שקבלה של מדיניות באופן כזה היא מחייבת וחוקית לחלוטין. אין לי שום בעיה שתעלה את העניין הזה להצבעה בפרלמנט, אבל בנתיים אני חושב שהמדיניות מחייבת, עד שיוכח אחרת (ואני כמובן פתוח לשמוע). מגבל - שיחה 09:33, 6 באפריל 2022 (IDT)
replies: text: ::::::::גם אני מתנגד למדיניות זו, והבעתי את דעתי בדיון בדף שיחה:כפר א-דיכ. לדעתי המדיניות הזו רלוונטית ליישובים כמו רמת-גן או אשקלון, אבל יש ישובים אחרים, למשל התנחלויות שסובלות מאירועי אלימות של פלסטינים, או ישובים פלסטיניים שסובלים מאירועי אלימות של מתנחלים או מתרחשים בהם לעיתים קרובות עימותים אלימים עם כוחות הביטחון. בערכים על היישובים האלה צריך פירוט של כל האירועים המשמעותיים, למשל - אירועים בהם נהרגו אנשים, או אירועים שבהם בוצע הרס אלים בקנה מידה נרחב. המדיניות שהתקבלה לא טובה, היא מאפשרת למחוק באופן סיטונאי מידע אנציקלופדי (אפשר למצוא דוגמאות רבות לכך בדף התרומות של משתמש:מגבל) ובמקומה להשאיר רק פסקה מעורפלת על "מגמה" שמסתירה את כל מה שעומד מאחוריה. -- ‏גבי‏ (שיחה | תרומות) 22:06, 6 באפריל 2022 (IDT)

text: :::::::, אני חושב שההודעה שלך מצטערת, כי המזנון מאפשר לנו ביתר קלות להסכים על דברים במהירות ובגמישות, לדייק מדיניויות קודמות מזוויות שיש עליהן הסכמות רחבות (ומן הסתם נראה פה שלפחות לפרשנות אחת של המדיניות החדשה אין הסכמה רחבה), ולחתור לגרסה שתקבל את ההסכמה הרחבה ביותר, והיא בדרך כלל גרסה די סבבה, שאין בה מוקשים משמעותיים (זה מה שהייתה המטרה לעשות גם פה, לצערי אין לי זמן להתעמק מאוד בדיון ועוד פחות בדיונים שהובילו אליו – זו הודעה אחרונה שאני כותב לפני חופשת ויקי – כך שאין לי מושג מה השתבש). הפרלמנט דיכוטומי בהרבה, מישהו מציע גרסה שנראית לו אישית, ואז או שהיא נופלת אפילו אם יש בה חלקים טובים (שיכלו אולי לקבל הסכמה רחבה במזנון בלי ה"מוקשים") או שהיא עוברת אפילו אם יש בה חלקים גרועים (שהיו יכולים להתנקות בדיון טוב במזנון). הצהרה של התנגדות אוטומטית במזנון מרחיקה אותנו מהאפשרות להגיע להסכמות משותפות וגם גוזרת עלינו תקיעות בנושאים רבים שאפשר לקדם במזנון בקלות. יש לי הצעה עדיפה, ואני מקווה שתסכים להעביר את עמדתך אליה, ובאופן כללי אני חושב שזה רעיון טוב שצריך להתחיל איתו: שתהייה קבוצת תיוג {תיוג להסכמה רחבה}, שבכל פעם שמישהו חושב שיש לו הסכמה רחבה למשהו במזנון, חייב לתייג את הקבוצה, שם וולנטרית תהייה אתה ומי שירצה לרשום את עצמו, כך יהיו חייבים לתייג אותך (ואת מי שירצה בכך), וכך במקום התנגדות אוטומטית מזיקה לכל ההצעות, גם לטובות, תוכל להתנגד ספציפית רק לגרועות בעיניך. אציין שאני מגיב ספציפית למשפט הזה אחרי יומיים, כי ספציפית לא יכולתי להישאר אדיש לגביו (וגם הוא נתן לי רעיון שאני חושב שהוא מעולה) ולא קראתי את המשך הדיון מקוצר זמן. באופן אירוני אני מזמין את מי שמעוניין לקדם את קבוצת הדיון הזו במזנון, כחלק מנוהל שממש חסר לנו היום, לקביעת "האם יש הסכמה רחבה במזנון". סי יו לייטר. איש השום (HaShumai) - כתבו לי הודעה - מחשבות על ייעול מחלוקות 21:55, 8 באפריל 2022 (IDT)

text: מצטרף להתנגדות החריפה של דוד שי וגבי. מדובר בשינוי מדיניות גורף וקיצוני, והדוגמה שהביא דוד שי אכן מאשרת את החשש שמטרת השינוי אינה עניינית ואינה אנציקלופדית, אלא הסתרת מידע מהקוראים וציור תמונה וורדרדה ומנותקת מהמציאות של ישובים. תהיה זו טעות מרה למחוק את טבח מערת המכפלה מחברון, את טבח הל"ה מגוש עציון, את ירי הקטיושות וחדירות המחבלים מקריית שמונה, את רצח רנה שנרב בעין בובין, את פיגועי האינתיפאדה השניה מתל אביב, את ירי הקסאמים על שדרות, את טבח היהודים מבאבי יאר, וכו' וכו'.  אירועי אלימות הם חלק מההיסטוריה של מקום, ומחיקתם היא לא פחות משכתוב ההיסטוריה. השומאי, אני מתפלא שנתת יד להפעלה של מדיניות כזו, שהמשמעויות שלה הן מחיקה רבתי של אירועים היסטוריים ממרחב הערכים, ללא דיון מעמיק ורב משתתפים בפרלמנט. יש לבטל מייד את הוספת הסעיף הגרוע הזה לדף המדיניות, לפני שהוא יגרום לעוד נזקים, ולהעלות הצעה מסודרת בפרלמנט. בברכה, איתמראֶשפָּר - דברו אלי - איפה הייתי ומה עשיתי - העולם מתפתח, וזה טבעי -  08:57, 7 באפריל 2022 (IDT)
replies: text: :אני לא מבין על מה הדיון כאן, היה דיון ארוך במזנון, הושגה הסכמה, איש לא התנגד במשך כמה שבועות, והתקבלה החלטה.  יתר על כן - שניים מהמתנגדים כאן תויגו על ידי מגבל באותו הדיון כדי שיביעו את עמדתם (והוא בחרו שלא לעשות כן, וזכותם כמובן). אם רוצים לפתוח דיון חדש - אפשר, אבל זה דיון שנקודת המוצא שלו צריכה להיות שהמדיניות כבר השתנתה, וכעת יש המעוניינים להשיבה לקדמותה. יאיר דב • שיחה • ו' בניסן ה'תשפ"ב • 16:58, 7 באפריל 2022 (IDT)
replies: text: ::מדיניות עם כאלה השלכות על מרחב הערכים, שעומדת להביא למחיקה של עשרות אלפי בתים ממנו, חייבת להיות נידונה בפורום הרבה יותר רחב מחבורה של 8 עורכים והרבה יותר מכובד מהמזנון. יש פה מחטף מתחת לאפה של הקהילה והמחיר יהיה כבד. בברכה, איתמראֶשפָּר - דברו אלי - איפה הייתי ומה עשיתי - העולם מתפתח, וזה טבעי -  18:01, 7 באפריל 2022 (IDT)

text: :בימים האחרונים יש לי תובנות רבות על המשמעות וההשלכות של המדיניות החדשה. אבל אני מעדיף להמתין עם זה לדיון המחודש. בינתיים כפי שכתב מגבל, המדיניות הזו בתוקף. לכן למשל מחקתי עריכה שלי עצמי יחד עם מידע שקדם לה מהערך על סילת אל-חארית'יה, וציינתי זאת בשיחה שם. ואחדד, איתמר, לא מדובר במחיקה אלא בתמצות לכדי תיאור מגמה. במקרים רבים המידע אכן צריך להיות מפורט, אבל לא בערך על הישוב.

text: :וכעת לחלק מהדוגמאות: 1. טבח חברון וטבח מערת המכפלה מוזכרים כבר כעת בערך על חברון בתמצות ותיאור מגמה בלבד. 2. גם מחלקת הל"ה בערך על גוש עציון מוזכרת בקיצור נמרץ. את האזכור של הטבח בכפר עציון (לזה התכוונת אולי?) נראה שכדאי לצמצם. גם אם הטבח היה משמעותי עבור הגוש, יש לתאר את המגמה. המודל הראוי בעיניי הוא היחס למלחמות העצמאות וששת הימים בערך על ישראל. 3. ירי הקטיושות בקרית שמונה מתואר בצורה מתומצתת של מגמה. 4. הפיגועים בתל אביב באמת ראוים לצמצום. משה כוכבי - שיחה 22:55, 7 באפריל 2022 (IDT)
מצטרף לדברי דוד שי, אינכם יכולים לבצע שינויים כאלה ללא מיצוי התהליך בפרלמנט. ומצטרף גם לדברי הביקורת שלו על מה שעשו פה בערכים. זה לא רציני. מי-נהר - שיחה 01:11, 8 באפריל 2022 (IDT)

text: ומדוע לא? היה דיון מסודר במזנון.אין איפה ואיפה, ואם יש פירוט כל כך לא פרופורציונלי של שני שליש ערך גם בערכים אחרים, אז וודאי שיש לטפל גם בהם. —מקף⁻‽ 17:03, 10 באפריל 2022 (IDT)
thread_title:  פירוט אירועי אלימות בישובים וכו' - הצעה לניסוח סופי לאחר דיון 

message: :ראו שיחה:עין בובין#הסרת פיסקה גדולה על פיגועים. אין החלטה, אין שינוי בדף המדיניות, אין הסכמה להסיר אלפי KB מהערכים ובכל זאת היד עם הגרזן עובדת. ראו שם רשימת הערכים שכבר נגזמו. יש להפסיק את זה מיד. לידיעת משתמש:מי-נהר, משתמש:דוד שי, משתמש:איתמראשפר ושאר המשתתפים בדיון. בורה בורה - שיחה 02:57, 8 באפריל 2022 (IDT)
replies: text: :לנוכח ההתנגדות הנרחבת למדיניות החדשה ולתוצאותיה. הסרתי את הפסקה. יש לחזור לדיון בנושא במזנון ולהגיע לנוסח טוב יותר, או לא להגיע לנוסח כלל ולהשאיר זאת לדפי שיחה של ערכים. דוד שי - שיחה 06:32, 9 באפריל 2022 (IDT)
replies: text: :: @דוד שי, זו עקיפה של החלטה שהתקבלה במזנון.אם אתה מעוניין לבטל אותה, בדיוק בשביל זה יש מזנון. תציגו שם את ההתנגדות המשמעותית באופן שיראה שכבר אין קונצנזוס, ואז נסיר את הפסקה עד להסכמות משותפות. —מקף⁻‽ 17:04, 10 באפריל 2022 (IDT)
replies: text: :::לא התקבלה שום החלטה על נוסח מדויק. השחזור שלך של דוד היה לא לעניין.  לטיפולכם. בורה בורה - שיחה 17:47, 10 באפריל 2022 (IDT)
replies: text: ::::אני לא הבנתי כמוך. הייתה הסכמה ברורה על שלושה סעיפים הראשונים, על הרביעי לא הייתה הסכמה, ולכן שלושת הסעיפים הראשונים הוכנסו (ללא מחאות כלל) לתוך דף המדיניות. אבל אני לא פה בשביל לדפוק את הראש בקיר או לריב עם מישהו. יבואו הבירוקרטים ויקבלו החלטות. מגבל - שיחה 17:55, 10 באפריל 2022 (IDT)

text: התוספת החדשה לכללים לא נדונה בפורום רחב ולא עמדה להצבעה, כפי שאמור לקרות עם תוספת שיש לה השלכות כל כך כבדות על מרחב הערכים. השחזור של דוד שי נכון ואחראי, בניגוד לעדכון הפזיז של הכללים. בברכה, איתמראֶשפָּר - דברו אלי - איפה הייתי ומה עשיתי - העולם מתפתח, וזה טבעי -  19:20, 10 באפריל 2022 (IDT)
replies: text: : התוספת נידונה במזנון, מה פורום יותר רחב מזה? —מקף⁻‽ 22:32, 10 באפריל 2022 (IDT)

text: פתחתי דיון במזנון באירוע זה. דוד שי - שיחה 19:24, 10 באפריל 2022 (IDT)
thread_title: מחטפים והסרות

message: לפני כחודש התקיים במזנון דיון על פירוט אירועי אלימות בישובים (לאחר סיום הדיון הוא הועבר לשיחת ויקיפדיה:מדריך לעיצוב דפים/יישובים#פירוט אירועי אלימות בישובים וכו' - הצעה לניסוח סופי לאחר דיון) שבעקבותיו נוספה לדף ויקיפדיה:מדריך לעיצוב דפים/יישובים הפסקה: "אין לפרט רשימת אירועי אלימות או השחתות (ואף רצח) בערכים על יישובים. בהקשר של איכות החיים ביישוב ניתן לציין נתונים סטטיסטיים רשמיים; אם יש מגמה מסוימת הקשורה לפשע או ביטחון באזור, ניתן לתאר את המגמה." את תוצאותיה של פסקה זו תוכלו לראות בעריכה זו של , שאלמלא ההסתמכות על דף המדיניות הייתה נחשבת להשחתה (אל דאגה, העריכה בוטלה מיד). 
לטעמי זו ההחלטה הגרועה ביותר שהתקבלה אי פעם במזנון. לטעמי גם אינה חוקית - כיוון שמדובר בשינוי מדיניות, הדיון במזנון היה רק פתח להצעה בפרלמנט, אך משתתפי הדיון מימשו אותו ללא הצבעה בפרלמנט. מיד לאחר שהתגלו נזקי השינוי הזה, קמה לו התנגדות רבה, אך התומך הנלהב בשינוי, , עומד על כך שהשינוי התקבל כדין ושיש לפעול לפיו או לשנותו בדיון חדש במזנון. 
כיוון שכך, אבקש:
# לבטל את השינוי שנעשה בדף ויקיפדיה:מדריך לעיצוב דפים/יישובים. ביורוקרטים: לטיפולכם המיידי.
# לבטל כל שינוי שנעשה בערך כלשהו על בסיס השינוי שנעשה בדף ויקיפדיה:מדריך לעיצוב דפים/יישובים.
# כדי למנוע תקלה כזו בעתיד, אני מצהיר בזאת על התנגדותי לכל הצעת שינוי מדיניות שתעלה במזנון, אלא אם הבעתי במפורש את הסכמתי לה. 
# אם יש מי שמעוניין בשינוי המדיניות הנ"ל, הוא מוזמן לחדש את הדיון במזנון ולהגיש הצעת החלטה לפרלמנט, ורק לאחר שתאושר לשנות את דף המדיניות. דוד שי - שיחה 19:22, 10 באפריל 2022 (IDT)
replies: text: תוך שבועיים וחצי דנו, החליטו ושינו מדיניות, וכל זה בניגוד לצורך לעבור בפרלמנט. כמובן שמתנגד לשינוי שבוצע לא בצורה סדורה וגורם ויגרום לנזק בערכים רבים, ויש לבטלו במהרה. Mod - שיחה 19:39, 10 באפריל 2022 (IDT)
replies: text: :* לבטל

text: :* להעלות הצעה מסודרת

text: :* להעביר בפרלמנט בדרכים המקובלות

text: :* הכי טוב - להניח לכל הנושא בורה בורה - שיחה 20:00, 10 באפריל 2022 (IDT)

text: אני אתעלם מכל הניסיונות להשחיר אותי, ליחס לי השחתות ומחטפים וכו', סתם פוגעני וחסר תועלת, מי שיעקוב אחר התנהלותי יבחין בדברים. הכל התנהל בצורה איטית ומדודה, עם תיוגים של דוד שי ועוד, ועם פרסום בלוח המודעות. אניח לבירוקרטים להביע את דעתם החוקית לגבי המצב, ואקבל את דעתם.

text: מעבר לזה, אני עומד על כך שנחוץ שתיקבע איזושהי מדיניות. מבחינתי תהיה זאת המדיניות של דוד שי ויהו הוא ובורה בורה המנסחים היחידים שלה. כל מדיניות תהיה טובה יותר מהכאוס השולט כרגע, שמשתקף היטב בהודעותיהם של ברי הפלוגתא שלי בקישור הנ"ל.

text: דוד שי, אבקש ממך, בהזדמנות זו - אנא תאר מהי השקפתך בנושא הפירוט על אירועי אלימות בערכים של מקומות. מה נכנס ומה לא. כל קטטה לאומנית? גם כזו שאינה לאומנית? רק רצח? רק אירועים שחזרו מעל עשר פעמים ב5 שנים? כל אירוע שנפצע בו אדם פצעים בינונים? מה בדבר עקירת עצי זית ופשיעה חלקית בניחוח לאומני? תגי מחיר של ריסוס גרפיטי ופנצ'ור מכוניות?

text: האם תוכל לשרטט קווי מתאר על המצב הראוי לדעתך? מגבל - שיחה 20:24, 10 באפריל 2022 (IDT)
replies: text: :אני לא רואה את המצב הנוכחי ככאוס, ולכן אין לי עניין בקביעת כללים, אני מעדיף שבמקרה של מחלוקת החלטה תתקבל בדפי שיחה של ערכים. כלל אחד בכל זאת (ללא צורך בקביעת מדיניות): מעשי רצח על רקע פלילי בדרך כלל לא ידווחו בערכים על יישובים, מעשי רצח על רקע לאומני, בפרט כאשר מדובר ביישוב קטן - ידווחו. להבנתי זה גם המצב כעת. דוד שי - שיחה 20:31, 10 באפריל 2022 (IDT)
replies: text: ::מצטרף לדוד שי, מוד ובורה בורה. החלטה בעלת השלכות כה כבדות צריכה להיות נידונה בפורום רחב ומחייב - דהיינו בפרלמנט ובהשתתפות עורכים רבים. מצטרף גם לדעתו של דוד שי, שאין צורך בכללים נוספים בעניין הזה, ואפשר להסתפק בקומון סנס, בעריכה מתוך יושרה אנציקלופדית ובהסכמות לגבי כל ערך בדף השיחה שלו. בברכה, איתמראֶשפָּר - דברו אלי - איפה הייתי ומה עשיתי - העולם מתפתח, וזה טבעי -  20:36, 10 באפריל 2022 (IDT)

text: ::@דוד שי האם תוכל לעיין בדף השיחה של שייח' ג'ראח? תיווכח שם כשאשר מדובר במידע על טרור נגד יהודים, יש כאלה הסבורים שאין מקום לשום פירוט ודי בפירוט האלמותי 'בשכונה קיימים אירועי אלימות'. אחד מהם אפילו טוען ברגעים אלה ממש שהמדיניות החדשה היא מוטעית, כאשר הוא עצמו הסכים שעקרונית קיים פירוט יתר בערכים תורמוס עיא ולובאן אשרקייה, ונראה שצריך למחוק שם.

text: ::מול הטיות כאלה, אני מבקש מדיניות אחידה. מגבל - שיחה 20:39, 10 באפריל 2022 (IDT)
replies: text: :::אולי נצרף את הדיון הזה לדיונים על מהי גרסה יציבה?

text: :::וברצינות. שינוי שהתקבל בקונזנצוס (אבל ללא הצבעה), שהובאה התנגדות תוך פחות מחודש ושערערו עליה בדף השיחה של דף המדיניות, יש לבטלה ולצרף את ההתנגדויות האלה לדיון המקורי כך שבפועל לא היתה הסכמה בקונצנזוס על השינוי ולכן יש לקיים הצבעה לפני שינוי המדיניות.

text: :::בנוגע לטענה על צורך בהצבעה, אני לא סבור שהיה צריך לקיים הצבעה. דף המדיניות נוצר על ידי ועבר דיון מינימלי. ביצירתו הכוונה היתה להנחות מה המידע והמבנה הבסיסי שצריך להיות בערכי יישובים, ולא להיכנס לסוגייה איזה מידע לא צריך להופיע. הדיון המקורי גם לא התקיים במזנון אלא בדף השיחה של המדיניות תוך הפניה מהמזנון וממקומות אחרים. משכך, דיון על נושא במתקבל בקונצנזוס, אין בעיה להוסיף גם ללא הצבעה. כאן נכנס הנושא של משך הדיון והתנגדויות לאחר שהשינוי בוצע. ובמקרים כאלו, לדעתי צריך להנהיג את מה שכתבתי למעלה. אינג. יונה ב. - שיחה - הבה נכחילה 20:57, 10 באפריל 2022 (IDT)
replies: text: ::::רק אבקש לתקן אי דיוק - הדיון התקיים במזנון, פעמיים. לאחר מכן אורכב, ועבר לשמש כדף שיחה בדף המדיניות. מגבל - שיחה 21:00, 10 באפריל 2022 (IDT)
replies: text: :::::האמת, דוד שי, זכותך לא להשתכנע, יש כאן עורכים נוספים ואולי הם ירצו להציע מדיניות אחרת. העובדה היא שיש כ20 עורכים שסבורים שצריכה להיות מדיניות, וזו המדיניות שהם חשבו שכדאי שתהיה:

text: :::::אירועי אלימות בהיסטוריה של היישוב – אין לפרט רשימת אירועי אלימות או השחתות (ואף רצח) בערכים על יישובים. בהקשר של איכות החיים ביישוב ניתן לציין נתונים סטטיסטיים רשמיים; אם יש מגמה מסוימת הקשורה לפשע או ביטחון באזור, ניתן לתאר את המגמה.

text: :::::האם יש מהיושבים כאן שסבור שזו לא מדיניות טובה ורוצה להציע מדיניות אחרת? אשמח מאוד לשמוע. בורה בורה מה דעתך?

text: :::::(אין באמור בהודעה זו לגרוע מההמתנה שלי להתערבותם של הבירוקרטים (שלא אני תייגתי, אבל כיוון שתויגו - אשמח לשמוע את החלטתם)). מגבל - שיחה 21:25, 10 באפריל 2022 (IDT)
replies: text: ::::::האם באמת סביר בעיניך למחוק מהערך איתמר את המידע על מעשי הטרור שהיו בו ולהחליף במשפט אנמי כלשהו? דוד שי - שיחה 21:39, 10 באפריל 2022 (IDT)

text: :::::רק אבקש להסביר. הדיון אליו התיחסתי הוא הדיון שבעקבותיו נוצר המדריך לעיצוב ערכי יישובים. הדיון הזה התקיים בדף המדיניות. הדיונים על מעשי טרור ביישובים התקיים במזנון. אינג. יונה ב. - שיחה - הבה נכחילה 10:00, 11 באפריל 2022 (IDT)

text: אני בכלל לא זמין ולמעשה בחופשת ויקי, אבל שלחו לי את זה ולא הצלחתי להישאר אדיש לאי הבנה הצורמת, אז רק אגיח לכתוב את זה ולא בטוח שאוכל גם לקרוא תגובות אם יהיו, סורי על אי הזמינות: אני ממש התבאסתי לגלות איזה בלגן נהייה מהמדיניות הזאת, וחבל לי שזה קורה דווקא כשאני לא זמין כי הרושם שלי הוא שהרעיון מאחוריה פשוט לא הובן נכון... היה בגרסה המקורית שהוצעה למדיניות סעיף שעוסק באיזה אירועים פרטניים כן אפשר להזכיר בעודנו סוקרים את המגמות, והסעיף הזה לא נכנס למדיניות (בעקבות מחלוקות שונות) דווקא כדי *כן* לאפשר חירות באופציה הזאת, כך שמי שחושב שאירוע מסוים הוא משמעותי מספיק ואייקוני מספיק, אפשר לציין אותו, ומעיון מהיר בקישור של השינוי בתל אביב הערך – לפני השינוי – היה כתוב ממש בהתאם לרוח המדיניות ולא אמורים היו לשנות אותו: כתובה פסקת היסטוריה כללית (=ממש לא רשימה), שמצוינים שם פיקים כמו מהומות ופרעות וטילים שהם ממש לא "אירוע אלימות" במובן המקובל, ואירועים רבים מצומצמים יחד למשפטים כמו "בתחנה המרכזית הישנה של תל אביב וברחוב נווה שאנן אירעו בתקופה זו חמישה פיגועים שונים", ומציינים את שנות ה־90 כתקופת שיא ושוזרים בתיאור מספר מקרי מפתח, שזה בדיוק מה שאמורים *כן* לעשות לפי המדיניות שדוד שי רוצה לבטל, כלומר, המדיניות לא אמרה שאמורים לבצע את ההסרה הזאת, ומי שביצע זאת פספס את הרעיון. היא רק אומרת "אל תכתבו רשימות. תכתבו מגמות". סה טו. והקולות שאני שומע שמעכשיו בגלל מדיניות אחת שמתנגדים אליה, ועוד על רקע אי הבנה, זו סיבה לסרס את המזנון לעתיד הנראה לעין ולחייב להעביר כל שינוי רק בפרלמנט, זה בעחיני ממש על גבול הלעורר מהומה כדי להדגיש עמדה, שלא לומר מרחיק אותנו מכל היתרונות של מדיניות הנקבעת בהסכמה וקונצנזוס תוך דיון ממושך שלוקח בחשבון את כל הנימוקים שעולים, ומכריח אותנו להיצמד להצבעות דיכוטומיות ושרירותיות בהן במקרים רבים הקהילה תצטרך להחליט בין להפיל הצעות טובות בגלל סעיף אחד בעייתי, או להעביר שיפור ולבלוע יחד איתו צפרדע, וכו'. לדעתי האישית לא מאוד חשוב אם המדיניות הזאת תקום או תיפול, אבל יהיה חבל מאוד לסרס את המזנון. חבל מאוד מאוד. איש השום (HaShumai) - כתבו לי הודעה - מחשבות על ייעול מחלוקות 21:29, 10 באפריל 2022 (IDT)
replies: text: :ברור שהפרשנות שניתנה למדיניות על ידי  הובילה לתוצאות רעות, ולכן יש בעיה במדיניות כפי שנוסחה. מי שרוצים מדיניות נדרשים לנסחה בצורה שלא תגרום נזק.

text: :לא כל דבר יש להביא לפרלמנט, אבל שינוי שמשפיע על ערכים רבים ראוי להביא לפרלמנט, בוודאי לאחר שהתברר שיש בו נזק רב ושיש התנגדות רבה לתוצאותיו. הגישה "החלטנו במזנון, ייקוב הדין את ההר" רעה מאוד - כך מנהלים שדה קרב, לא מיזם שיתופי. דוד שי - שיחה 21:39, 10 באפריל 2022 (IDT)

text: ע"פ מה שאני רואה (ואתם יכולים לתקן אותי), אני רואה פה עקיפה חריגה על הפרלמנט. אני מציע לבטל את החוק במהרה ולהעבירו כדין דרך הפרלמנט. דוד שי צודק בהחלט.בנוסף, כמו שמגבל ודוד שי כותבים, צריך לשרטט קווי מתאר ברורים לחוק הנ"ל, ואני בעד קווי המתאר שדוד שי הציע.  עם זאת, אני חושב שצריך להוסיף קווי מתאר נוספים, ואני חושב שכולם צריכים להיות מעורבים בשינויים של קווי המתאר. אקסינו - שיחה 12:04, 11 באפריל 2022 (IDT)
המדיניות הזאת ככל הנראה לא טובה. לא הייתי שותף בעיצובה, אבל מהמעט שראיתי ביישום שלה בערכים היא לא מנוסחת נכון. לו הייתי משתתף בשלב הדיונים סביר להניח שהייתה לי התנגדות כזאת או אחרת לאחת או יותר מהנקודות שנקבעו בה. עם זאת, לעניין הפורמלי שבדבר לא אוכל לחשות, ואני מתנצל מראש בפני מי שאולי דבריי לא ינעמו לעיניו. דוד שי כתב . ועוד:  ושלישית  Mod הלך בעקבותיו וכתב את המשפט הבא: . אלו טענות שגויות באופן מוחלט. המזנון נועד לדיונים, ואם כנים דבריכם – אין ערך לדיבורים, העיקר הוא לעבור לקודש הקודשים של ויקיפדיה בעברית, הלוא הוא עיקרון ההצבעות המקודש. כשיש קונצנזוס בדף שיחה – מממשים, ולא דורשים מהקהל לפתוח הצבעת מחלוקת; כך הוא לגבי מדיניותה של ויקיפדיה בעברית – כשיש קונצנזוס במזנון מממשים, ולא דורשים מהקהל לפתוח בהצבעת פרלמנט. אצטט את ויקיפדיה:פרלמנט/פתיח:  הדרישה, ושלא לומר הטרוניה שבאה בעקבותיה, לפתוח דיון בפרלמנט על שינויים עקרונים אינה מעוגנת בבסיס כלשהו. כך גם לא סביר להביע התנגדות מראש לכל הצעה אלא אם אם תובע לה תמיכה במפורש – זה בדיוק כמו לומר "אני מתנגד לכל שינוי שתבצעו בערך, אלא אם כן אודיע שאני מסכים". זאת לא התנגדות סבירה שיש לתת לה משקל.  לסיום אבהיר: מאחר שהמדיניות הזאת לא עברה הצבעה בפרלמנט ולא נחקקה במשך זמן מספיק, אז סביר בהחלט שדיון במזנון הוא הדרך לפתוח אותה מחדש (ורצוי ונכון כך לעשות), ואם לא תהיה הסכמה בין המידיינים – רק אז לגשת לפרלמנט. לפי ההתנגדות כאן נראה שזה לא זמן טוב לממש את המדיניות, ואני קורא לקהילה להמתין עם מימוש המדיניות עד אשר הנושא יוסדר סופית. בברכה, דגש - שיחה 21:43, 10 באפריל 2022 (IDT)

text: לדברי השומאי ודגש.מכיוון שהוצגה התנגדות לשינוי (במזנון, לבסוף), אז אפשר להסיר את עדכון המדיניות עד שבדיון הזה נגיע להסכמות כלליות.בסופו של דבר, אנחנו צריכים להגיע לניסוח מתאים בשביל הסעיף הרביעי שנועד בדיוק בשביל הקביעה אילו אירועים ניתן לציין באופן פרטני, ובאיזה אופן. כמו שהשומאי הסביר, פשוט לא נמצא נוסח מספיק טוב לסעיף הזה, אבל אילו רק היה לנו ניסוח "מהודק" בשבילו, זה היה פותר את כל אי ההבנה בנוגע להצעה בכללותה. —מקף⁻‽ 22:45, 10 באפריל 2022 (IDT)

text: 1. מסכים עם עמדת של משתמש:דוד שי

text: 2.דומני שעשו כאן ערבוב בין אירועים פליליים, אירועי טרור, התנגשות בין אזרחים לאזרחים או בין אזרחים למשטר, הפגנות ציבור ועוד...

text: 3.הדבר השגוי ביותר הינו לעשות דין זהה לאירוע פלילי לבין אירוע טרור. אלו בהגדרתם דברים שונים הגם שבשניהם יש אלימות. ובהקשר למיזם שיקולי הדעת אודותם מגיעים ממקום שונה. מי-נהר - שיחה 23:22, 10 באפריל 2022 (IDT)

text: אני מסכים עם כל מילה שכתב כאן דגש. Dovno - שיחה 23:27, 10 באפריל 2022 (IDT)
אין טעם להמשיך לעסוק בנושא עם מבט לאחור: אין קונצנזוס כרגע לשינוי, ולכן כנראה נסיר אותו.
בואו נסתכל קדימה: אנחנו צריכים למצוא נוסח מתאים לסעיף הרביעי (המסייג), שהיה פותר את כל הבעיה הזו. הוא אמור היה לקבוע מתי כן אפשר לפרט. כלומר, באילו מקרים ניתן לתאר פרטנית אירועי אלימות בהיסטוריה של היישוב/המיקום:
מה דעתכם? —מקף⁻‽ 11:40, 11 באפריל 2022 (IDT)

text: לא הבנתי את המשפט "התיאור מתבצע כדוגמה בתוך תיאור רחב של מגמה כללית יותר". לדעתי הקווי מתאר במשפט לא ברורים מספיק, הרי איזה פשע הוא במגמה כללית יותר? האם מדובר על פיגועים שמתרחשים במסגרת גלי טרור? אני באופן אישי לא הבנתי. אקסינו - שיחה 12:11, 11 באפריל 2022 (IDT)
replies: text: : @אקסינו אם ניקח כדוגמה גלי טרור, אז אפשר יהיה לתאר מגמה, ובה להציג כדוגמאות ממוקדות אירועים חמורים.למשל, בתקופה <תיאור זמנים>, התרחשה <שם כללי למגמה>, שכללה <תיאור כללי של המגמה>, כדוגמת <שמות המקרים הבודדים הספציפיים> (אופציונלי, מוטב להימנע אם כבר נכתבו ערכים מורחבים:<פירוט קצר וענייני של מקרים ספציפיים בודדים>). —מקף⁻‽ 01:45, 12 באפריל 2022 (IDT)
replies: text: :: הבנתי, תודה על ההבהרה. אקסינו - שיחה 18:38, 12 באפריל 2022 (IDT)

text: תודה על קידום הדיון. אני רוצה להציג כאן ערך למבחן, אשמח שכל משתתפי הדיון יביטו שם וינסו לחשוב האם כך אמורים להראות דיווחים על אלימות בערכים של מקומות, ואם לא - אז איפה בדיוק נמצאת הבעיה: הערך הוא לובאן א-שרקיה. מה דעתכם@בורה בורה@אקסינו@דגש ושאר המשתתפים?

text: מתנצל שאני מעתיק פה טקסט כ"כ ארוך, זה כדי להקל על מי שלא יפתח את הקישור:
לאחר 1967[עריכת קוד מקור | עריכה]
ב-7 בנובמבר 1990 נכנס לכפר רכב מסוג פיג'ו 404 ומתוכו נורו יריות, מרובה M-16, תחילה נורה עלי אל-חטיב, בן 65 ומיד אחריו מרים סלמן ראשיד שעמדה בפתח ביתה. הרכב עזב את הכפר בנסיעה מהירה לכיוון ההתנחלות עלי. המשטרה חשדה שהרצח בוצע כמעשה נקם על רציחתו של מאיר כהנא יום לפני כן, ועצרה שני פעילי כך, בן-ציון גופשטיין ודוד אקסלרוד. אולם לאחר כשבועיים הם שוחרר בשל חוסר ראיות מספיקות והרצח מעולם לא פוענח. ב-21 בנובמבר 1990, אירע מקרה נוסף בו נחטף ילד לתוך רכב של מתנחלים, ששחררו אותו כעבור זמן מה.
לאחר הסכם אוסלו ב-1995, השטח הבנוי של הכפר סווג כשטח B.
ביולי 2020 הושחתו 13 כלי רכב בכפר וכתובת עם ציור של מגן דוד רוססה על אוטובוס.
טרור פלסטיני בכפר[עריכת קוד מקור | עריכה]
בזמן האינתיפאדה השנייה אירעו מספר פיגועים משטחי הכפר על מכוניות ישראליות שנסעו בכביש 60 העובר דרכו, שהביאו לרציחתם של כמה ישראלים:
ב-3 בינואר 2001 נפצע יהודה שהם, תינוק כבן 5 חודשים, באורח אנוש מאבנים שידו מחבלים על הרכב בו נסע עם הוריו בכביש 60 ליד הכפר, הוא מת מפצעיו כעבור ששה ימים.
ב-5 באוגוסט 2002 נרצחו בני הזוג אבי ואביטל וולנסקי על ידי חוליית מחבלים שירו ברכב בו נסעו בפאתי הכפר.
בעשור הראשון של המאה ה-21 החל הכפר לסבול באופן קבוע מהתנכלויות של מתנחלים, במסגרת פעולות "תג מחיר", בין השאר אירועים של יידוי אבנים והצתות של כלי רכב ושדות:
ביוני 2001 - נכנסו לכפר עשרות מתנחלים הציתו בשני הכפרים חממות, שדה וגידולים חקלאיים ושרפו כיתות בתוך בניין בית הספר ומבנים נוספים, בהם נגריה, וניפצו שמשות בכמה בתים.
באוקטובר 2002 - נפצע תושב הכפר מירי של מתנחלים. בתקרית זו משטרת מחוז ש"י (שומרון ויהודה) עצרה מתנחל החשוד כי השתתף בירי, אך הוא שוחרר בשל חוסר ראיות.
באוקטובר 2010, חלקת עצי זית של תושב הכפר, הצמודה לגדר המערכת של ההתנחלות עלי, הוצתה.
בפברואר 2012 - חייל צה"ל המתגורר בהתנחלות איתמר נעצר ביחד עם שתי צעירות בחשד שביצעו פעולת תג מחיר בכפר, שנתפסו במצלמות אבטחה. החייל, עזריה טנא, הודה במעשים המיוחסים לו. השלושה ריססו את הכתובת "מוחמד חזיר", והשחיתו שקי מלט בחנות לחומרי בנייה.
בדצמבר 2018 - צמיגיהם של כמה כלי רכב נוקבו וכתובות נאצה רוססו בכפר, כמו כן נעקרו או הושחתו עשרות עצי זית.
לפי דו"ח של דובר צה"ל, מאוגוסט 2019 ועד יולי 2020 אירעו 46 זריקות אבנים על ידי צעירים מלובאן א-שרקייה וסינג'יל.
בנובמבר 2021 דווח בכלי התקשורת הישראליים על אירועי זריקות אבנים יומיומיות של תלמידים מהכפר בדרכם לבית הספר על רכבים ישראליים. באחד המקרים ארבעה בני משפחה נפגעו, בהם אישה בהריון. בעקבות האירועים תושבי האזור נפגשו עם הרמטכ"ל ושר הביטחון, ואלה הורו לתגבר את ציר ההליכה לבית הספר על ידי כוחות מג"ב כדי למנוע זריקות אבנים אלו.
בשנת 2022 דווח על התגברות בכמות זריקות האבנים בכפר, ונפצעה תושבת עלי. כמו כן, בעיתון מקור ראשון דווח כי נעקרו 250 עצי זית ביישוב שילה על ידי תושבי הכפר.

text: מגבל - שיחה 12:25, 11 באפריל 2022 (IDT)''
replies: text: : לדעתי כדאי להשאיר רק מקרי רצח, תמיד יש מקרי אלימות בשטחים (בין אם מפלסטינים ובין אם ממתנחלים) אקסינו - שיחה 12:38, 11 באפריל 2022 (IDT)
replies: text: ::זו הייתה הגישה הראשונית שלי בפתיחת הדיון במזנון אי אז :-) אני חושב שזה יכול להרגיע קצת את הרוחות בדיון הזה, כך, אירועים חשובים באמת לא ימחקו אף פעם, אבל לא כל 'נעקרו עצי זית בשילה/לובאן' יזכה לפירוט. מעניין מה שאר העורכים חושבים על זה. מגבל - שיחה 13:29, 11 באפריל 2022 (IDT)

text: ::כוונתך אקסינו לרצח על רקע לאומני. אם לא נכתוב ברחל בתך הקטנה יפרשנו מהמדיניות גם מקרים פרטיים של אלימות בתוך המשפחה עבריינות ועוד. מי-נהר - שיחה 13:41, 11 באפריל 2022 (IDT)
replies: text: :::אבל צריך גם לדעת על המעשים האחרים, לא? אם ביישוב תדירות הגנבות עלתה בצורה משמעותית (על סמך מקורות אמינים) בשנים מסוימות, יכול להיות שזה משהו שראוי לכתוב. אם „תמיד יש זריקות אבנים בשטחים״ אבל לא מחוץ להם, זה לא משהו שצריך לכתוב (ושוב, על סמך מקורות אמינים)? סתם ככלל אצבע: עד כמה המעשים הלאומניים משמעותיים ביחס ל„רעש״ של המעשים הפליליים שמסביבם? Tzafrir - שיחה 15:47, 11 באפריל 2022 (IDT)
replies: text: :::: המפתח להכללה של כל מקרי הסייגים, הוא בניסוח הקריטריונים בסעיף #4 (סעיף הסייגים) שיהיה מקובל על כולם. —מקף⁻‽ 01:54, 12 באפריל 2022 (IDT)
replies: text: :::::Tzafrir האם כוונתך לרשימה של זריקות אבנים? או למשפט בסגנון מגמה (שעליו יצאה חמתו של דוד שי) "(במסגרת הסכסוך הישראלי פלסטיני) בין הכפר לבין תושבי האזור היהודים וכוחות צה"ל התקיימו אירועי אלימות הדדיים, הכוללים זריקות אבנים, הצתות, טרור חקלאי, ועוד.

text: :::::@מקף אני לא חושב שנוכל להגיע לניסוח אחד לסעיף הזה. לדעתי כדאי שיוצפו פה כמה גישות, וכך נוכל להתקדם להצבעה בפרלמנט. ממה שאני מתרשם יש את הגישה הרווחת בדיון הקודם, יש גישה שאומרת שיש לפרט רצח על רקע לאומני, ויש גישה שאומרת לפרט כל דבר שהוא על רקע לאומני, כולל הצתות/זריקות אבנים/עקירת זיתים וכו'. מה דעתך? מגבל - שיחה 16:21, 12 באפריל 2022 (IDT)
replies: text: :::::: למה שלא נוכל להגיע לניסוח משותף?אשאל למשל – האם אין הסכמה על ההצעה שהעלתי? אם יש התנגדות, מה הבעיה בניסוח? —מקף⁻‽ 21:34, 12 באפריל 2022 (IDT)

text: :::: אני לא חושב שאם יש ביישוב תדירות גניבות גבוהה, יש לציין את זה, מכיוון שזה מיותר. אם יש סביב הפשע בעיר פולמוס או שיש איזו מאפיה גדולה, אפשר ורצוי לציין. אקסינו - שיחה 18:40, 12 באפריל 2022 (IDT)

text: ::: נכון, אם זה לא היה ברור, אני מדבר אך ורק על מקרי רצח על רקע לאומני. אקסינו - שיחה 18:39, 12 באפריל 2022 (IDT)
replies: text: ::::אנחנו עוד מעט בערב פסח, ולכן מותר לי לשאול שאלת תם: מדובר על מדיניות כללית לערכי יישובים, או ליישובים בארץ? מה לגבי יישובים באלג’יריה, לדוגמה? מה שמעניין באלג’יריה זה שהיה שם סכסוך לאומני ארוך ומדמם ולאחר מכן היה שם סכסוך ארוך ומדמם עוד יותר שלא היה לאומני אלא דתי. כמוכן, מה לגבי הסכסוך בצפון אירלנד? האם הערך בלפסט צריך להזכיר את יום שישי העקוב מדם ואת כל שאר הדם שנשפך שם בימים אחרים? Tzafrir - שיחה 20:38, 12 באפריל 2022 (IDT)
replies: text: ::::: הדיון לערכי ישובים (ואפילו אפשר להגיד מיקומים שאינם בהכרח יישובים). —מקף⁻‽ 21:31, 12 באפריל 2022 (IDT)

text: :::::הדיון הוא בהחלט לא רק לישראל, ויקיפדיה העברית איננה ויקיפדיה הישראלית, וגם לו הייתה - היא עוסקת גם בנעשה בחו"ל. לכן, אם קובעים מדיניות היא צריכה להתחשב בכל העולם. אפשר שהיא תתייחס מפורשות ליחודיות של ישראל.

text: :::::@מקף הלוואי שנגיע להסכמה, אבל לא נראה לי שזה יקרה. אני מעדיף שננסה להציג כאן את הגישות השונות שהתקבלו, ואם יהיה מי שירגיש שאף אחת מהגישות לא משקפת את דעתו - הוא יוסיף עוד. ולאחר כמה ימים נוכל להעביר את זה להצבעה בפרלמנט. מגבל - שיחה 10:57, 13 באפריל 2022 (IDT)
replies: text: ::::::Tzafrir, לדעתי יש לשקף את היישובים באופן הוגן ומאוזן. אי אפשר לתאר את העיר אושוויינצ'ים רק לפי המחנה שהיה ליד העיר, צריך להתייחס כפי שהעניין תופס בעיר בכללותה. לא הגיוני במקרה של אלון מורה שחצי מהערך יתאר מעשי טרור, המידתיות דורשת שהעניין יתפוס אחוזים נמוכים יותר. Yyy774 - שיחה 13:07, 13 באפריל 2022 (IDT)

text: לאור תגובתו של השומאי אני מתחיל להבין את (ולהזדהות עם) הרציונל שלו לגיבוש הכללים. הרעיון אינו איסור אלא המלצות, והדגש אינו על פירוט של אירועי אלימות אלא על רשימות של אירועי אלימות. איכשהו, תוך כדי הדיונים, נוצר איזה סחף לכיוון של איסור גורף על אזכור של אירועי אלימות ביישובים - מה שעשוי לגרום למחיקה של מידע רב ואנציקלופדי, החל ממחיקת הרצח של רנה שנרב מעין בובין ועד למחיקת הפיגוע במגדלי התאומים מניו יורק. במקורו, הכלל הזה נועד לפתור בעיה אמיתית: בהרבה ערכים, בעיקר של התנחלויות, מופיעות רשימות ארוכות ומשמימות של אירועי אלימות, שחלקם זניחים או "אירועי כמעט", לרוב תוך פיצולם לשתי רשימות מקבילות ("אלימות של פלסטינים נגד ישראלים" ו"אלימות של מתנחלים כלפי פלסטינים") שנראה כאילו הן מתחרות זו בזו - מי יותר ממרר את החיים למי. זה כמובן לא תקין, מעמיס מאבק פוליטי על ויקיפדיה ומהווה פתח להטיות ולמאבקים מתישים ומיותרים. אני רוצה להציע כמה הצעות, שאני מקווה שתעזורנה לנו לחזור לפסים נורמליים: א. איסור על רשימות של אירועי אלימות בערכים על מקומות (כולל ישובים). מותר להזכיר אירועים כחלק ממשפט שהוא חלק מפסקה (ראו כדוגמה את אזכור הפיגועים ברחוב דיזנגוף), האיסור הוא על הפורמט של רשימה. ב. יפורטו רק מקרי רצח. אם יש תקופה או איזור שיש בו מאסה גדולה של מקרי אלימות שאינם רצח, ניתן להזכיר זאת ללא פירוט (לדוגמה, מלחמות הכנופיות בשיקגו בתקופת היובש) ג. רצח הוא רצח - ההבחנה בין רצח לאומני לרצח פלילי מייצרת מתחים והטיות מיותרים, ולכן אין להבחין בין מקרי רצח על רקע לאומני ומקרי רצח על רקע פלילי. כך למשל, רצח תאיר ראדה יכול להופיע בקצרין באותה מידה שרצח רנה שנרב יכול להופיע בעין בובין. ד. אלימות היא אלימות - מקרי אלימות יוזכרו לפי סדר כרונולוגי בלבד, ולא יחולקו לפי הצד האלים והצד הנפגע. כך ניפטר מהתחרות האיומה "מי יותר אלים: הפלסטינים או המתנחלים?"  שמעמיסה מתח פוליטי ואידאולוגי וגורמת לעריכות מיותרות ולריבים מיותרים. כאשר יש פירוט בנפרד של אירועי אלימות מכל צד, נוצר רושם (מוטעה) כאילו הצד שהרשימה שלו ארוכה יותר הוא "יותר לא בסדר". אם מקרי האלימות יאוחדו לרצף אחד, יהיה קשה יותר לקבל את הרושם הזה, ותחושת הניטרליות האנציקלופדית תתגבר. אשמח לשמוע את דעת העורכים על רעיונות אלה. בברכה, איתמראֶשפָּר - דברו אלי - איפה הייתי ומה עשיתי - העולם מתפתח, וזה טבעי -  16:52, 13 באפריל 2022 (IDT)
replies: text: :@איתמראשפר אני חושב שזו הצעת פשרה סבירה כמו כל הצעה אחרת שתאפשר לנו להוציא משיקולי העריכה הזדמנות להתדיינות מיותרת. Ommnia - שיחה 01:53, 17 באפריל 2022 (IDT)
replies: text: :: אתם באמת חושבים שרצח תאיר ראדה צריך להופיע בערך על קצרין? גופיקו  (שיחה) 18:42, 17 באפריל 2022 (IDT)
replies: text: ::: לחלוטין לא.אני שב ומציע את הניסוח הזה. עוד לא הבנתי אם יש בו בכלל בעיה, ואם יש התנגדות, אז מדוע? —מקף⁻‽, תייגו אותי 18:47, 17 באפריל 2022 (IDT)
replies: text: ::::אני מתנגד לניסוח הזה, במיוחד לסעיף 1. גדולתה של ויקיפדיה היא שאין בה מגבלת מקום, ולכן אפשר לציין בה כל אירוע ואירוע, ולא להסתפק ב"מגמה". כמו שבערך פיגועי טרור נגד ישראלים בישראל ובשטחים ב-2021 וערכים רבים אחרים יש כרוניקה של אירועים, כך גם ביישובים שמתרחשים בהם עימותים אלימים צריך לציין את הכרוניקה, בעיקר ביישובים כמו התנחלויות שסובלות מאלימות של פלסטינים, ויישובים פלסטיניים שסובלים מאלימות של מתנחלים ו/או מתרחשים בהם עימותים אלימים עם כוחות צה"ל.

text: ::::למדיניות שהצעת יכולה להיות מטרה טובה שהיא: הצגת יישובים בתחומי הקו הירוק בצורה נאמנה. אם אירע רצח ברעננה, למשל, אז אין מקום להזכיר אותו בערך על רעננה כי הוא עלול ליצור רושם שאינו נאמן למציאות. אפשר לנסח מדיניות תמציתית שאומרת שבערכי יישובים אין לפרט רשימת אירועי אלימות אם הם חריגים ולא חלק ממגמה.

text: ::::בברכה, -- ‏גבי‏ (שיחה | תרומות) 19:54, 17 באפריל 2022 (IDT)
replies: text: :::::@איתמראשפר אני מוכרח להודות שאני מאוד אוהב את ההצעה שלך. לדעתי יש לה כמה יתרונות מובהקים.

text: :::::ובכל זאת, האם תוכל להגדיר בצורה יותר חדה את ההבדל בין רשימות לבין פירוט? אני מרגיש שההבדל לא ברור עד הסוף. כמו כן, חשוב לי שניתן דוגמא לישום של ההמלצה שלך - איך יראה הערך של לובאן אשרקיה לפי שיטתך? איך יראה הערך של שייח ג'ארח? (אתה בטוח שאתה זוכר את הדיון שלי ושלך בדף השיחה שם) מה יקרה ל'רשימות' של אירועי אלימות די מינוריים שרחוקים מאוד מרצח - הן ימחקו לגמרי? ישאר משפט כללי שמתאר שישנם כאלה אירועים? הכל ישאר (ואם כך - איך זה מסתדר עם כללים א' וב')?

text: :::::מעבר לזה, אני פונה לשאר העורכים ואומר: אני נוכח לראות שכפי הנראה יש כאן כמה גישות בדיון הזה (וזה מבורך), ואני מציע שננסה להגיע לכמה שיטות סדורות, שמתוכם נוכל להציג הצעה להצבעה בפרלמנט. כמובן, ניתן לקחת את הזמן ולמצות את הדיון, אבל גם די ברור שלא נגיע להסכמה מלאה, וזה בסדר גמור. מגבל - שיחה 17:13, 24 באפריל 2022 (IDT)
thread_title:  פירוט אירועי אלימות בישובים - המשך דיון